title: Iktyonomi (AMK)

text: Iktyonomi on kalatalous- ja ympäristöalan asiantuntija, joka voi työskennellä muun muassa vesiensuojeluyhdistyksissä, kalanviljely- ja kalanjalostuslaitoksilla, kalatalouden neuvontajärjestöissä, kalastusalueissa, ELY-keskuksissa sekä tutkimuslaitoksissa, kuten Riista- ja kalatalouden tutkimuslaitoksessa. Koulutus antaa myös valmiudet toimia itsenäisenä yrittäjänä.


title: Iktyonomi (AMK)

text: Iktyonomikoulutus on järjestetty Turun ammattikorkeakoulun Sepänkadun toimipisteessä. Iktyonomiksi opiskelevan opinnot voivat rakentua esimerkiksi kalabiologiasta, vesiekologiasta, limnologiasta, kemiasta, matematiikasta, solubiologiasta, ATK:sta, kalanjalostuksesta, vesiviljelystä, vesistöjen kunnostamisesta, kalavedenhoidosta, kalastus- ja ympäristölainsäädännöstä sekä mahdollisista projektiopinnoista. Opiskeluun sisältyy myös työharjoittelu ja opinnäytetyö.


title: Ei itketä lauantaina (albumi)

text: Ei itketä lauantaina on Anita Hirvosen studioalbumi.


title: Marketanpuisto

text: Marketanpuisto () on Espoon Järvenperässä sijaitseva piha- ja puistorakentamisen kaupallinen näyttelypuisto. Alue on seitsemän hehtaarin suuruinen. Vieressä on Överbyksi kutsuttu ruotsinkielinen puutarhaoppilaitos, jossa on opetusta sekä ammattikoulu- (Axxell) että ammattikorkeakoulutasolla (Yrkeshögskolan Novia).


title: Marketanpuisto

text: Puistossa on mukana yli 110 näytteilleasettajaa: yrityksiä, yhteisöjä ja kaupunkeja. Esillä on kaikenlaisia viheralueiden rakentamiseen liittyviä asioita, esimerkiksi leikkivälineitä, kivirakenteita, kasveja, kasvihuoneita ja valaisimia.


title: Marketanpuisto

text: Näyttelypuisto perustettiin vuonna 1997. Sitä hallinnoi vuonna 2001 perustettu yhdistys Marketanpuiston ystävät ry. Puisto on perustettu Margretebergin kartanon entisille maille, jossa on sijainnut myös Margretebergin kotieläinpuisto.


title: Paavo Piironen

text:
Paavo Piironen (6. kesäkuuta 1943 Helsinki – 6. marraskuuta 1974) oli suomalainen näyttelijä. Piironen tuli tunnetuksi tehdessään "Saatanan radikaalit" -elokuvan yhdessä Heikki Huopaisen, Heikki Nousiaisen ja Timo Nissin kanssa. Saman joukon kanssa Piironen myös näytteli WilmiCopla-sketseissä. Paavo Piironen kuului vuosina 1969-1973 Suomen Kansallisteatterin taiteilijakuntaan. Hän esitti mm. vuonna 1969 nimiosan näytelmässä Peter Pan.
Hän toimi näyttelijän työn ohella myös dramaturgina. Paavo Piironen kuoli vuonna 1974 liikenneonnettomuudessa.


title: Vartiomoottorivene

text: Vartiomoottoriveneet (lyhenne VMV) olivat Suomen Merivartiolaitoksen keveitä ja nopeita puurunkoisia aluksia. Ne rakennettiin 1930-luvulla merivartiointiin sekä kieltolain aikaiseen pirtusalakuljetuksen torjuntaan.


title: Vartiomoottorivene

text: Ainoa nykypäiviin säilynyt vartiomoottorivene, numero 11, on Kotkassa Merikeskus Vellamossa museoituna alkuperäisessä 1930-luvun asussaan.


title: Vartiomoottorivene

text: Vartiomoottoriveneet suunnitteli merivoimilla työskennellyt diplomi-insinööri Jaakko Rahola. Veneistä tuli kevyitä, nopeita ja merenkulkuominaisuuksiltaan hyviä. Painoa niillä oli noin 30 tonnia, pituutta 20–25 metriä ja aseistuksena rauhan aikana 20 mm:n tykki. Miehistön lukumäärä oli kahdeksan miestä. Ensimmäinen vene tilattiin joulukuussa 1929 U. Suortin Veneveistämöltä Helsingistä. Tämä vene kuitenkin myöhästyi, joten myöhemmin Saksasta tilatut kaksi venettä valmistuivat ennen sitä. Seuraavat kaksi venettä tilattiin tammikuussa 1931 Uudenkaupungin Veneveistämöltä ja ne valmistuivat saman vuoden joulukuussa. Seuraavaksi tilattiin yksi vene Turun Veneveistämöltä ja se valmistui 1932. Seuraavana oli vuorossa suurtilaus vartiomoottoriveneiden rakennuskilpailun voittajalta Turun Veneveistämöltä. Veistämöltä tilattiin keväällä 1934 kymmenen VMV:tä, jotka valmistuivat 1935.


title: Vartiomoottorivene

text: Vartiomoottoriveneissä 1–7 oli bensiinimoottorit ja veneissä 8–17 dieselmoottorit. VMV 3 ja VMV 7 tuhoutuivat konehuoneessa syttyneen tulipalon ja räjähdysten seurauksena vuosina 1931 ja 1933.


title: Vartiomoottorivene

text: Talvisodan alettua vartiomoottoriveneiden aseistusta parannettiin konekivääreillä, syvyyspommeilla ja savunkehittimillä. Jatkosodassa aseistus riippui veneiden käyttötarkoituksesta, joten ne saattoivat ottaa 4 tai 5 miinaa tai kaksi 450 mm:n torpedoa. Joitakin veneistä käytettiin myös tykkiveneinä, jotka oli aseistettu 40 mm:n ja 20 mm:n tykeillä. Joitakin käytettiin sukellusveneiden torjuntaan, jolloin aseina oli 20 mm:n tykki ja syvyyspommeja. Talvisodassa vartiomoottoriveneet eivät osallistuneet suuriin taisteluihin. Jatkosodassa veneiden tärkeimpiä tehtäviä olivat sukellusveneiden torjunta ja suurempien alusten suojaaminen. Veneet ottivat osaa Somerin ja Bengtskärin taisteluihin.


title: Vartiomoottorivene

text: Sodissa menetettiin yhteensä viisi vartiomoottorivenettä, joista kaikki vuoden 1944 aikana. Kaksi upposi Helsingin pommituksissa, yksi pommituksissa Koivistolla ja kaksi saksalaisten hyökkäyksessä Suursaarelle.


title: Vartiomoottorivene

text: VMV 4 oli 1931 takavarikoitu norjalainen salakuljetusvene (entiseltä nimeltään Sterling), joka myytiin siviilikäyttöön 1939, kun tilalle saatiin isompia ja tehokkaampia aluksia.


title: Vartiomoottorivene

text: Sisäasiainministeriö tilasi vuonna 1934 kymmenen veneen vartiovenesarjan, jonka tarjouskilpailun voitti Turun Veneveistämö. Ares toimitti niihin moottorit, mutta ne jouduttiin vaihtamaan myöhemmin, eikä yhtään alkuperäistä moottoria ole säilynyt.


title: Vartiomoottorivene

text: Nämä alun perin suojeluskunnille rakennetut veneet oli annettu merivartiolaitokselle 1944. Ne olivat 21–22-tonnisia, nopeuden ollessa 10–11 solmua. VMV 18 oli rakennettu Porvoossa 1935 ja VMV 19 ja VMV 20 Tolkkisissa 1943.


title: Vartiomoottorivene

text: Nämä saksalaista alkuperää olevat veneet toimivat Laatokalla 1943–1944. Veneet oli hankittu Laatokalla 1942 toimineelta Einsatzstab Fähre Ostilta. Veneet olivat 10 tonnia painavia, niiden nopeus oli seitsemän solmua ja ne oli aseistettu 57 mm:n ja 20 mm:n tykeillä. Ne luovutettiin Neuvostoliitolle syksyllä 1944.


title: Mikko Manninen

text: Mikko Manninen (s. 25. toukokuuta 1985 Korpilahti) on suomalainen jalkapalloilija, joka edustaa kaudella 2018 Ykkösessä pelaavaa JJK Jyväskylää. Manninen on kotoisin Korpilahdelta. Hän on pelipaikaltaan oikea laitalinkki. Ennen kuin Manninen valitsi täysipainoisesti jalkapallon, oli hän lahjakas pelaaja myös salibandyssä, jossa hän voitti nuorten maailmanmestaruuden 2003. Loppuvuodesta 2013 kauden 2014 loppuun Manninen on toimi JJK:ssa myös A-nuorten kakkosvalmentajana. Kaudella 2014 hän toimii JJK:n B-nuorten vastuuvalmentajana.


title: Mikko Manninen

text: JJK:n kasvatteihin lukeutuva Manninen kuului Suomen alle 21-vuotiaiden maajoukkueen runkopelaajiin. Manninen pelasi juniori-ikäisenä jalkapalloa Korpilahden Martissa ja jääkiekkoa Korpilahden Pyrinnössä.


title: Mikko Manninen

text: Manninen on aiemmin käynyt testissä Hollannin pääsarjajoukkue NEC Nijmegenissä ja siirtyi Turun Palloseuraan vapaalla siirrolla Valkeakosken Hakasta, jossa pelasi vuosina 2005–2008.


title: Apologia

text: Apologia () eli puolustuspuhe tarkoittaa muun muassa seuraavia asioita:


title: CM Swing

text: CM Swing on vuonna 2002 perustettu helsinkiläinen a cappella -lauluyhtye, joka esittää rock- ja pop-musiikkia ilman soittimia. Yhtyeen jäsenet ovat Cantores Minores -kuoron alumneja sekä aktiivisia musiikin harrastajia. Yhtye esiintyy vuosittain kymmenissä yksityis- ja edustustilaisuuksissa sekä järjestää julkisia konsertteja. Yhtye tekee säännöllisesti yhteistyötä suomalaisten vokaaliammattilaisten kanssa muun muassa workshoppien ja sovitustilausten muodossa. CM Swing on tehnyt toimintansa aikana neljä esiintymismatkaa ulkomaille: Ruotsiin, Englantiin, Saksaan sekä keväällä 2009 Japaniin.


title: Valtter Laaksonen

text: Valtter Laaksonen (s. 3. toukokuuta 1984 Turku) on entinen suomalainen jalkapalloilija. Hänen pelipaikkansa oli hyökkääjä.


title: Valtter Laaksonen

text: Suomessa Laaksonen on edustanut Vaasan Palloseuraa ja FC Interä, jossa hän pelasi 74 Veikkausliiga-ottelua ja teki 18 maalia vuosina 2001–2007. Liigadebyyttinsä hän teki 19. elokuuta 2001 HJK:n ja Interin välisessä ottelussa. Interin lisäksi Laaksonen pelasi Interin reservijoukkueena toimineessa naantalilaisessa VG-62:ssa 59 ottelun verran.


title: Valtter Laaksonen

text: Maaliskuussa 2008 Laaksonen siirtyi Interistä norjalaisen Sogndalin riveihin. 2009 hän oli lainalla 1. divisioonan Stavangerissa.


title: Valtter Laaksonen

text: Kaudeksi 2010 Laaksonen palasi Suomeen VPS:n paitaan. Laaksonen on lisäksi pelannut Suomen paidassa 33 poikien maaottelua.


title: Kati-Claudia Fofonoff

text: Kati-Claudia Fofonoff (8. joulukuuta 1947 Ivalo – 12. kesäkuuta 2011) oli koltansaamelainen kirjailija. Hän kirjoitti sekä koltansaameksi että suomeksi. Hänen teoksiaan on käännetty myös pohjoissaameksi, norjaksi ja islanniksi.


title: Maki Gotō

text: Maki Gotō ( "Gotō Maki", s. 23. syyskuuta 1985 Tokio, Japani) on japanilainen laulaja ja näyttelijä. Hän liittyi Morning Musumeen 13-vuotiaana ja nousi suosioon kappaleen "LOVE Machine" myötä. Hänestä tuli yksi Morning Musumen päälaulajista.


title: Maki Gotō

text: Vuonna 2002 Gotō valmistui Morning Musumesta keskittyäkseen soolouraansa. Hän on tähän mennessä julkaissut neljä albumia, 17 singleä. Maki valmistui Hello! Projectista 28.10.2007.


title: Bang & Olufsen

text: Bang & Olufsen on tanskalainen pörssiyhtiö, joka valmistaa av-laitteita, kuten televisioita, kaiuttimia ja musiikkisoittimia. Av-laitteiden lisäksi yhtiö valmistaa myös puhelimia ja lääketieteellisiä tarvikkeita.


title: Bang & Olufsen

text: Yhtiö perustettiin 17. marraskuuta vuonna 1925 Länsi-Tanskassa Struerin lähellä sijaitsevassa Quistrupin kaupungissa. Sen perustivat kaksi nuorta insinööriä, Peter Boas Bang ja Svend Andreas Grøn Olufsen. Yhtiö toimii nykyään Struerissa, ja sen toimitusjohtaja on Tue Mantoni.


title: Bang & Olufsen

text: Peter Bangin ja Svend Olufsenin ensimmäinen merkittävä keksintönsä oli radio, joka toimi vaihtovirralla aikana, jolloin kaikki radiot toimivat paristoilla. Vaikka kyseessä oli tekninen läpimurto, ei siitä tullut kaupallista menestystä. Ensimmäisen radiokokeilunsa he rahoittivat Svend Olufsenin äidiltä Anna Olufsenilta lainatuilla rahoilla. Yhtiön ensimmäisten kahdeksan toimintavuoden aikana Peter Bang ja Svend Olufsen eivät pystyneet nostamaan yrityksestä palkkaa, vaan he ansaitsivat ainoastaan majapaikan ja ylläpidon. Nykyään yhtiön liikevaihto on yli kaksi miljardia tanskan kruunua.


title: Bang & Olufsen

text: Yhtiön logon suunnitteli vuonna 1932 silloin 16-vuotias Henning Dahl "Mik" Mikkelsen. Hän myi piirtämänsä logon Svend Olufsenille kymmenellä tanskan kruunulla (nyk. n. 30 euroa). Alkuperäinen hintapyyntö logosta oli viisi kruunua, mutta Svend Olufsen oli niin tyytyväinen uuteen logoon, että maksoi siitä tuplahinnan, vaikka olikin hyvin tarkka rahoistaan.


title: Bang & Olufsen

text: Ensimmäisen televisionsa Bang & Olufsen esitteli vuonna 1951.


title: Bang & Olufsen

text: 1960-luvun alkuun asti Bang & Olufsenin tuotteet olivat tavanomaisia. Sen jälkeen lähinnä Japanin suunnasta lisääntyneen kilpailun takia yritys päätti keskittyä tarjoamaan tuotteita, jotka tarjoavat ainutlaatuista muotoilua ja kehittynyttä teknologiaa vastineena kilpailijoita korkeammalle hinnalle. 1980-luvulta lähtien pääosan tuotteista on muotoillut David Lewis. Sen jälkeen B&O:n audiolaitteissa on siirrytty suurikokoisista erillislaitteista kompakteihin yhdistelmälaitteisiin ja kaiuttimissa yksinomaan aktiivikaiuttimiin. 2000-luvulla B&O:lla oli myös matkapuhelimia, jotka oli kehitetty yhdessä Samsungin kanssa. Toinen uusi alue 2000-luvulla on ollut luksusluokan autojen äänentoistojärjestelmät.


title: John Robinson

text: John Robinson (s. 25. lokakuuta 1985, Portland, Oregon) on yhdysvaltalainen näyttelijä. Hän on näytellyt muun muassa elokuvissa Elephant ja Lords of Dogtown.


title: John Robinson

text: Robinson on myös toiminut mallina.


title: Laila Snellman

text: Laila Carmencita Snellman (s. 16. helmikuuta 1956 Varsova, Puola) on suomalainen entinen malli ja nykyinen mallitoimisto Paparazzi Oy:n toimitusjohtaja. Snellman perusti mallitoimisto Paparazzin vuonna 1983 ja se on Suomen vanhin mallitoimisto.


title: Laila Snellman

text: Snellman on myös itse toiminut mallina. Mallin työt hän aloitti 1976, kesätyönä ja rahan tarpeesta. Snellman lopetti mallin työt 1983 oman yrityksensä perustamisen yhteydessä. Tähän saakka kaikki Suomen mallit olivat omatoimisia freelancereita, keskitettyjä markkinoita ei ollut.


title: Laila Snellman

text: Snellman ja hänen kolme siskoaan viettivät nuoruutensa eri puolilla maailmaa, muun muassa Kööpenhaminassa, Genevessä, Ankarassa ja Kaliforniassa, isänsä diplomaattityöstä johtuen. Snellmanin äiti on ranskalaistunut espanjalainen, ja Snellmanin kotikielenä oli ranska. Suomeen Snellman muutti isosiskonsa kanssa 1972 aloittaakseen lukion Helsingissä. Samana vuonna hän ryhtyi tapailemaan tulevaa miestään, kitaristi Peter Lercheä. Ensimmäinen lapsi syntyi 1978, kun Snellman oli 22-vuotias. Hänellä on kolme aikuista lasta, kaksi nuorempaa avioliitosta muusikko Pekka Tirkkosen kanssa.


title: Laila Snellman

text: Snellmanin isoisä Teo Snellman oli tunnettu vegetaristi ja hänen isoäitinsä Elsa Snellman oli taidemaalari. Snellmanin isoisän isoisä oli filosofi ja valtiomies J. V. Snellman.


title: Giovanni Trapattoni

text: Giovanni Trapattoni (s. 17. maaliskuuta 1939 Cusano Milanino, Italia) on italialainen entinen jalkapalloilija ja jalkapallovalmentaja.


title: Giovanni Trapattoni

text: Giovanni "Il Trap" Trapattoni vietti pelaajauransa parhaat vuodet AC Milanissa, jota hän edusti 1960- ja 1970-lukujen taitteessa. Pelipaikaltaan hän oli puolustava keskikenttäpelaaja. Trapattoni oli pelaajana keskinkertainen pääsarjapelaaja. Pelaajaurallaan Trapattoni juhli Italian mestaruutta kahteen kertaan sekä Coppa Italian voittoa kerran. Trapattoni oli pelaavassa kokoonpanossa kahdessa Euroopan Cupin finaalissa. 1963 Milan kukisti SL Benfican 2–1 ja 1969 AFC Ajaxin 4–1.


title: Giovanni Trapattoni

text: Trapattoni pelasi uransa lopulla myös AS Varesen joukkueessa 10 ottelua. Hän lopetti uransa 33-vuotiaana 1972.


title: Giovanni Trapattoni

text: Meriitit pelaajanaTrapattoni on hyvin taktinen valmentaja, joka suosii puolustavaa pelityyliä ("difensivista") luovuuden kustannuksella. Hän usein keskittyy vastustajan vahvuuksien eliminointiin ennemmin kuin oman joukkueen vahvuuksien parantamiseen. Trapattoni ei ole tuonut jalkapallon taktiikkapuolelle uusia ideoita, mutta hän on tehokas käyttämään parhaalla mahdollisella tavalla olemassa olevia taktiikoita.


title: Giovanni Trapattoni

text: Hän aloitti valmentajana AC Milanissa 1974. Pesti jäi lyhyeksi ja hän palasi Milaniin 1976, mutta lopullinen läpilyönti huippuvalmentajien joukkoon tapahtui Juventuksen peräsimessä 1976–1986. Kymmenen kauden aikana Trapattoni johdatti Juventuksen kuuden Italian mestaruuden lisäksi menestykseen myös kansainvälisillä kentillä. Juventuksessa juhlittiin eurooppalaisten cupkilpailuiden voittojen lisäksi myös Intercontinental Cupin voittoa 1985.


title: Giovanni Trapattoni

text: 1986 Trapattoni siirtyi takaisin Milanoon, tällä kertaa kuitenkin Internazionalen päävalmentajaksi. Nerazzurrin peräsimessä Trapattoni juhli liigamestaruuden lisäksi UEFA Cupin voittoa. 1991 Trapattoni palasi Juventukseen, mutta menestys jäi vähäisemmäksi "Vanhan Rouvan" voitettua vain UEFA Cupin 1993.


title: Giovanni Trapattoni

text: Kesällä 1994 Trapattoni siirtyi ensi kerran valmentamaan Italian ulkopuolelle, kun hänestä tuli FC Bayern Münchenin päävalmentaja. Bayern jäi ilman pokaalia pudoten liigassakin sijalle kuusi ja Trapattoni sai tehdä tilaa kauden päätteeksi SV Werder Bremenissä mainetta niittäneelle Otto Rehhagelille. Trapattoni palasi Italiaan Cagliari Calcion päävalmentajaksi kaudeksi 1995–1996 ja palasi Bayerniin kesällä 1996. Toinen kerta toden sanoi ja Trapattoni pääsi menestyksen makuun myös Saksassa. Hän johdatti Bayernin Saksan mestariksi 1997. Lisäksi hän juhli kahta mestaruutta liigacupissa ja yhtä Saksan cupissa. Kesällä 1998 Trapattoni teki tilaa Ottmar Hitzfeldille ja palasi Italiaan.


title: Giovanni Trapattoni

text: 1998–2000 Trapattoni toimi ACF Fiorentinan päävalmentajana luotsaten firenzeläiset Mestarien liigan lohkovaiheeseen. EM-kisojen 2000 jälkeen Trapattoni nousi Italian maajoukkueen päävalmentajaksi. Trapattonin johdolla Italia selvisi MM-lopputurnaukseen 2002. Kisat olivat kuitenkin pettymys Italialle, kun se putosi 2. kierrokselle häviten Etelä-Korealle 2–1.


title: Giovanni Trapattoni

text: Trapattoni sai maajoukkuevalmentajana ankaraa kritiikkiä huonoista tuloksista ja puolustusvoittoisesta taktiikasta. EM-kisat 2004 menivät Trapattonin johtamalta Italialta myös penkin alle joukkueen jäätyä alkulohkovaiheeseen. Trapattoni sai lähteä kisojen jälkeen ja hänen seuraajakseen nimettiin, ironista kyllä, Marcello Lippi, joka on myös puolustustaktiikan kannattaja.


title: Giovanni Trapattoni

text: Kesällä 2004 Trapattoni siirtyi SL Benfican päävalmentajaksi. 66-vuotias Trapattoni johdatti Benfican Portugalin mestariksi 11 vuoden tauon jälkeen. Huolimatta menestyksestä Trapattoni jätti Benfican, koska halusi omien sanojensa mukaan olla lähempänä Pohjois-Italiassa asuvaa perhettään. Kesällä 2005 hän siirtyi suurella kohulla VfB Stuttgartin päävalmentajaksi. Puolustustaktiikka ei kuitenkaan tuonut menestystä ja Trapattoni joutui muun muassa tanskalaispelaajien Jon Dahl Tomassonin ja Jesper Grønkjærin kritiikin kohteeksi. Helmikuussa 2006 Trapattoni sai potkut huonojen esitysten vuoksi.


title: Giovanni Trapattoni

text: Kaudella 2006–2007 Trapattoni toimi FC Red Bull Salzburgin managerina ja johdatti yhdessä päävalmentaja Lothar Matthäusin kanssa seuran Itävallan mestaruuteen. Matthäus sai potkut kauden jälkeen ja 68-vuotias Trapattoni siirtyi päävalmentajaksi apunaan saksalainen Thorsten Fink, joka siirtyi tammikuussa 2008 FC Ingolstadtin peräsimeen.


title: Giovanni Trapattoni

text: Helmikuussa 2008 tiedotettiin, että Trapattoni siirtyy kauden 2007–2008 jälkeen FC Red Bull Salzburgista Irlannin maajoukkueen peräsimeen.


title: Giovanni Trapattoni

text: Trapattonin johdolla Irlannin maajoukkue esiintyi edukseen MM2010-karsinnoissa. Irlanti sijoittui lohkossaan toiseksi Italian takana ja selviytyi jatkokarsintaan Ranskaa vastaan, jonka kuitenkin hävisi yhteismaalein 1–2. Hyvän menestyksen vuoksi Irlannin liiton luottamus Trapattoniin on säilynyt ja syyskuussa 2009 70-vuotias veteraanivalmentaja allekirjoitti jatkosopimuksen vuoteen 2012. Trapattonin johdolla Irlanti eteni EM-kisoihin 2012 ensimmäistä kertaa 24 vuoteen. Lopputurnaus päättyi kuitenkin jo alkulohkoon Irlannin hävittyä kaikki ottelunsa. Trapattoni erosi tehtävästään 74-vuotiaana syyskuussa 2013, kun Irlanti menetti lopullisesti mahdollisuutensa selvitä MM-kisoihin 2014.


title: Adiponitriili

text: Adiponitriili on orgaaninen yhdiste (nitriili), joka on huoneenlämmössä (20 °C) olomuodoltaan öljymäistä, hajutonta ja väritöntä nestettä. Sen kemiallinen kaava on CHN ja rakennekaava on CN(CH)CN. Adiponitriilista käytetään myös nimityksiä "1,4-disyanobutaani", "heksaanidinitriitti", "adipiinihapponitriili" ja "tetrametyleenisyanidi".


title: Adiponitriili

text: Adiponitriilin moolimassa on 108,2 g/mol, sulamispiste 1 °C, kiehumispiste 295 °C, suhteellinen tiheys 0,97 g/cm (vesi = 1,0 g/cm), liukenee kohtalaisesti veteen, leimahduspiste 159 °C c.c. (teknisen laadun leimahduspiste 93 °C o.c.), itsesyttymislämpötila 550 °C ja CAS-numero 111-69-3.


title: Adiponitriili

text: Adiponitriili käytetään lähtöaineena valmistettaessa heksametyleenidiamiinia (1,6-diaminoheksaani), jota käytetään nailon 66:n valmistuksessa.


title: Adiponitriili

text: Lyhytaikainen altistus ärsyttää silmiä ja ihoa. Kuumentuessaan tai palaessaan muodostaa hyvin myrkyllistä syaanivetyä.


title: Battalions of Fear

text: Battalions of Fear on saksalaisen power/speed metal -yhtyeen Blind Guardianin debyyttialbumi. Musiikillisesti yhtyeen tyyli on tällä levyllä hyvin erilainen kuin mitä se on nykyään. Kuitenkin komeat kertosäkeet ja kitaramelodiat olivat debyyttialbumillakin läsnä. "Battalions of Fear" -levyltä löytyy runsaasti yhtymäkohtia saman aikakauden toiseen saksalaiseen heavy-yhtyeeseen Helloweeniin. Jo ensimmäisellä levyllä sanoituksiin haettiin inspiraatiota kirjallisuudesta ja osa sanoituksista pohjautuukin muun muassa J. R. R. Tolkienin ja Stephen Kingin teoksiin.


title: Battalions of Fear

text: Vuoden 2007 uudelleenjulkaisun bonuskappaleet


title: Back to Mystery City

text: Back to Mystery City on suomalaisen yhtyeen Hanoi Rocksin neljäs albumi. Albumin kaikki kappaleet on säveltänyt Andy McCoy lukuun ottamatta kappaleen "Beating Gets Faster", jonka toinen säveltäjä on Michael Monroe. Kappaleiden kaikki sovitukset ovat McCoyn ja Monroen.


title: Back to Mystery City

text: Koskettimia levyllä soittaa Morgan Fisher. Naisäänenä levyllä laulaa eteläafrikkalainen Miranda, joka oli tuolloin laulanut muun muassa Pink Floydin kanssa. Kansikuvat on ottanut Fin Costello, ja albumin ulkoasun suunnitteli Hillary Goodwright. Albumista on tehty myös remasteroitu cd-versio, joka sisältää demoversiot kappaleista "Until I Get You", "Ice Cream Summer" ja "Back to Mystery City". "Back to Mystery Cityn" demoversio sisältää lähes viisiminuuttisen piiloraidan.


title: Luettelo parlamenteista

text: Luettelo eri maiden parlamenteista:


Kaksi klassikkoa: Sydän rakastaa / Ovi sydämeen on Anita Hirvosen kahden aikaisemmin julkaistun levyn kokoelma-albumi.


title: Jamali

text: Jamali on kylä Pohjois-Karjalassa Lieksan kaupungissa seitsemän kilometriä keskustasta pohjoiseen.


title: Jamali

text: Jamalista on Kolille matkaa 110 km, Nurmeksen Bomballe 45 km, Joensuuhun 120 km.


title: Jamali

text: Kylällä toimii koulu, jossa oppilaita noin 60. Kylällä toimi posti ja kauppa 1990-luvulle asti, jolloin molemmat lakkautettiin. Kylä on Joensuu–Kontiomäki-radan varressa.


title: Jamali

text: Kylässä on asukkaita noin 300. Se sijaitsee kantatien (73) kahta puolen ja rajoittuu osin Viekijärveen ja Pieliseen. Kylässä on mansikkaviljelmä ja muutamia karjatiloja.


title: Colin Todd

text: Colin Todd (s. 12. joulukuuta 1948 Chester-le-Street, Englanti) on englantilainen entinen jalkapalloilija ja nykyinen jalkapallovalmentaja.


title: Colin Todd

text: Pitkällä pelaajaurallaan Todd edusti Sunderlandia (1966–1971), Derbyä (1971–1978), Evertonia (1978–1979), Birminghamia (1979–1982), Nottingham Forestia (1982–1984), Oxford Unitedia (1984), Vancouver Whitecaps (1984) ja Lutonia (1984). Hän pelasi myös Englannin maajoukkueessa vuosina 1972–1977 27 ottelun verran.


title: Colin Todd

text: Valmentajaurallaan Todd on luotsannut kotimaassaan Middlesbroughia (1990–1991), Boltonia (1995–1999), Swindonia (2000), Derbyä (2001–2002), Bradfordia (2004–2007) sekä Darlingtonia (2007–2009).


title: Colin Todd

text: Heinäkuussa 2012 Todd palasi tanskalaisen Randersin päävalmentajaksi luotsattuaan seuraa aiemmin vuonna 2009. Toddin johdolla Randers on menestynyt Tanskassa hyvin ja kaudella 2012/13 seura sijoittui liigassa kolmanneksi, mikä on Randersin paras saavutus. Seura eteni finaaliin myös Tanskan cupissa, mutta hävisi mestaruduen Esbjergille 1–0. Randers pelasi Toddin alaisuudessa myös Eurooppa-liigan karsinnoissa kausilla 2013/14 ja 2015/16. Todd jätti Randersin kauden 2015/16 jälkeen.


title: Colin Todd

text: Heinäkuussa 2016 Todd teki yksivuotisen sopimuksen Esbjerg fB:n kanssa. Kokeneen englantilaisvalmentajan opeilla Esbjerg putosi kärjen vauhdista jo Tanskan liigan syyskaudella. Joukkue vajosi putoamiskamppailuun ja heikkojen tulosten myötä seura erotti Toddin tehtävistään joulukuun alussa 2016.


title: Keimo

text: Keimo on harvinainen suomalainen miehen etunimi. Keimon nimipäivä on 6. elokuuta, yhtä aikaa Toimin kanssa. Suomessa on Väestörekisterikeskuksen tietojen mukaan ollut vuoden 2012 loppuun mennessä noin 150 Keimo-nimistä miestä.


title: Keimo

text: Keimon nimipäivä lisättiin almanakkaan vuonna 1950, alun perin elokuun 13. päivälle, mutta siirrettiin vuonna 1995 viikkoa aikaisemmaksi. Nimi esiintyy Aleksis Kiven tuotannossa, ja hän oli epäilemättä tuntenut Keimolan kylän Nurmijärven ja Helsingin pitäjän rajalta. Paikannimissä Keimo esiintyy muuallakin, muun muassa Lohjan Muijalassa on ollut Keimon talo. Keimo lienee puhtaasti suomalainen nimi.


title: Analogi (lehti)

text: Analogi oli Helsingin ortodoksisen hiippakunnan seitsemän yhteistyöseurakunnan eli Haminan, Hämeenlinnan, Kotkan, Lahden, Lappeenrannan, Tampereen ja Turun ortodoksisten seurakuntien julkaisema aikakaus- ja tiedotuslehti, joka jaettiin ilmaiseksi kaikille seurakunnan jäsenille. Lehti ilmestyi viisi kertaa vuodessa. Se lakkautettiin vuoden 2014 alussa. Seurakunnista ainakin Lappeenranta, Kotka ja Tampere tekivät päätöksen liittyä Helsingin ortodoksisen seurakunnan Ortodoksiviesti-lehteen.


title: Analogi (lehti)

text: Analogin päätoimittajana toimi Kari M. Räntilä.


title: Analogi

text: Analogi ( ) on ortodoksisessa kirkossa käytettävä, yläosastaan kaltevatasoinen lukupöytä. Sitä käytetään muun muassa jumalanpalveluksissa, jolloin sen päälle laitetusta Raamatusta, evankeliumikirjasta tai muista jumalanpalveluskirjoista luetaan jumalanpalveluksen tekstejä. Sitä käytetään usein myös ristin tai ikonin aluspöytänä.


title: Buckfast

text: Buckfast on jalostettu tarhamehiläisrotu, jonka loi Lounais-Englannissa Buckfastin luostarin munkki Veli Adam (Adam Kehrle) mottonsa mukaan: mahdollisimman paljon hunajaa mahdollisimman vähällä työllä.


title: Buckfast

text: Buckfast-kannan luominen alkoi 1920-luvulla, kun Englantia koetelleiden mehiläiskuolemien seurauksena luostarin mehiläispesistä jäi henkiin vain italialaisen ja pohjoismaisen mehiläisen risteytykset. Tämän seurauksena veli Adam alkoi perehtyä genetiikkaan ja jalostukseen.


title: Buckfast

text: Veli Adamin innoittajana olivat F.W.L Sladenin kokeet mustan pohjoismaisen ja italialaisen mehiläisen risteyttämiseksi vuosina 1900–1913 ja noihin aikoihin Samuel Simminsin ympäri Eurooppaa myymät risteytysemot (mahdollisesti cyprian ja carnican risteytys).


title: Buckfast

text: Professori Armbrusterin kirja "Bienenzuchtkunde" oli erittäin tärkeä tietolähde veli Adamin jalostyön ensimetreillä. Adam perusti luostarin läheiselle Dartmoorin nummelle paritustarhan, jossa Buckfast-mehiläiseen risteytettiin useita muita mehiläisrotuja. Risteytyksien tarkoituksena on ollut parantaa kannan ominaisuuksia.


title: Buckfast

text: Risteytettyjä rotuja ovat esimerkiksi Ranskan kotoperäinen musta mehiläinen ("Apis mellifera mellifera"), Anatolian mehiläinen Turkista ("Apis mellifera anatoliaca") ja krainilaisen mehiläisen lähisukulainen Cecropian mehiläinen Kreikasta ("Apis mellifera cecropia"). Kunkin rodun liittämistä edelsi laajamittainen noin kymmenen vuotta kestänyt testaus- ja valintaohjelma.


title: Buckfast

text:
Suurin osa risteytyskokeiluista ei koskaan johtanut kyseisen kannan liittämiseen Buckfast-mehiläisen peruskantaan. Näin kävi esimerkiksi suomalaisen Kalle Kankaanpään Teiskosta 1970-luvun alussa lähettämälle pohjoismaiselle mehiläiselle, jota Adam yritti risteyttää 12 vuoden ajan tuloksetta. Risteytyksen tarkoituksena oli parantaa Buckfastin talvehtimisominaisuuksia, mutta risteytysjälkeläisissä ilmenneen vihaisuuden takia Adam luopui hankkeesta.
Buckfast on Suomen kolmanneksi yleisin mehiläisrotu italialaisen ja krainilaisen mehiläisen jälkeen.


title: British Racing Motors

text: British Racing Motors (usein lyhennetty BRM) oli Raymond Maysin vuonna 1945 perustama brittiläinen kilpa-autoilutalli, joka kilpaili myös Formula 1 -sarjassa.


title: British Racing Motors

text: Formula 1:ssä talli kilpaili vuosina 1951, 1954–1977 ja osallistui valmistajana 208 osakilpailuun (asiakastallit laskettu mukaan), joista se voitti 17. Vuonna 1962 BRM voitti valmistajien mestaruuden Samana vuonna sen kuljettaja Graham Hill ajoi maailmanmestariksi. Vuosina 1963–1965 ja 1971 BRM sijoittui valmistajien sarjassa toiseksi.


title: British Racing Motors

text: BRM:n perustivat Raymond Mays ja Peter Berthon toisen maailmansodan aikoihin. Mays oli rakentanut useita moottoripyöriä ja kilpa-autoja ERA-brändille ennen sotaa. Berthon oli Maysin pitkäaikainen yhteistyökumppani. Maysin menestys ennen sotaa innoitti häntä rakentamaan kokonaan brittiläisen Grand Prix -auton sodan jälkeiselle aikakaudelle. Projektia avusti brittiläisen moottoriteollisuuden ja sen yhteyksien luottamusrahasto. Tämä osoittautui kömpelöksi tavaksi organisoida ja rahoittaa hanketta. Jotkut tukijoista vetäytyivät hankkeesta syrjään pettyneinä tallin hitaaseen edistymiseen ja ensimmäisiin kunnollisiin tuloksiin. Luottamuksellisen osakkaan, Alfred Owenin, osaksi tuli ottaa tiimi kokonaisuudessaan hoitaakseen. Berthon ja Mays jatkoivat tallin pyörittämistä hänen puolestaan 1960-luvulle asti.


title: British Racing Motors

text: Tehdas rakennettiin Spalding Roadille Lincolnshiren Bourneen. Se oli entinen ERAn työpaikka. Useat ERA:n työntekijät ryhtyivät työskentelemään BRM:lle, kuten Harry Mundy ja Eric Richter. Talli onnistui pääsemään testitiloihin Folkinghamin lentoasemalle.


title: British Racing Motors

text: Ensimmäinen sodanjälkeinen huippumoottoriurheilun sääntösopimus salli 1,5-litraiset ahdetut tai 4,5-litraiset ahtamattomat moottorit. BRM:n ensimmäinen moottorisuunnittelu oli todella kunnianhimoinen: 1,5-litrainen ahdettu V16. V16:n suunnittelutyyliä ei ollut aiemmin käytetty laajasti autoissa, joten ongelmia esiintyi paljon. Moottori saatiin täysin toimivaksi vasta kesäkuussa 1949, ja se osoitti olevansa erityisen tehokas.


title: British Racing Motors

text: Tyyppi 15, joka oli nimitys V16-autolle, voitti kaksi ensimmäistä kilpailua, joihin se osallistui. Kilpailut olivat Formula Libre- ja Formula 1 -tapahtumat Goodwoodissa syyskuussa 1950. Autoa ajoi Reg Parnell. Siitä ei kuitenkaan koskaan tullut menestyksekästä Grand Prix -kilpailuissa, sillä moottori osoittautui epäluotettavaksi ja vaikeasti kehitettäväksi. Kehitysyritykset eivät onnistuneet parantamaan tilannetta. Moottoririkkojen ketju tuotti tallille paljon häpeää.


title: British Racing Motors

text: Samaan aikaan Grand Prix -kilpailujen järjestäjät äänestivät autojensa ajattamisesta Formula 2 -kilpailuissa seuraavan kahden vuoden ajan, kun Alfa Romeo oli vetäytynyt autokilpailuista eikä BRM kyennyt esittelemään kilpailukykyisiä autoja. BRM:n V16-autot jatkoivat kilpailemista Grand Prix’n ulkopuolisissa, lyhyemmissä Formula 1- ja Formula Libre -lähdöissä 1950-luvun puoleen väliin asti. 1954–1955 moottorit alkoivat olla melko luotettavia, ja lyhyempiä sprinttikisoja varten tehtiin kevyempi Mark II/Tyyppi 30. Näissä vähempi merkityksellisissä lähdöissä talli saavutti useita voittoja.


title: British Racing Motors

text: 2,5-litraiseen formulaan sopivaa ja kestävää omaa autoa odoteltaessa BRM ajatti kilpailuissa vuosina 1954–1956 Maseratilta ostamaansa 250F-autoa.


title: British Racing Motors

text: Tyyppi 25 (myöhemmin tunnettu nimellä P25) oli seuraava auto. Se käytti Stuart Tresilianin suunnittelemaa 2,5-litraista ahtaamatonta nelisylinteristä moottoria. Moottori toimitettiin BRM:lle tyypillisesti myöhässä, eikä sillä sen vuoksi päästy heti kilpailemaan. Lukuisten vikojen vaivaama P25 ei ollut lainkaan kilpailukykyinen vuosina 1955–1956. Julkisten epäonnistumisten jälkeen Owen uhkasi lakkauttaa koko BRM:n kilpaprojektin. Ulkoista konsultaatiota haettiin Lotuksen Colin Chapmanilta, jonka ehdottamien teknisten parannusten toteuduttua autot alkoivat parhaimmillaan saavuttamaan Grand Prix -kilpailujen pistesijoja. Jean Behra voitti Grand Prix -kilpailuiden ulkopuolisen Caenin kisan 1957. Harry Schell pääsi BRM:llä kuljettajien pistetaulukon kuudenneksi 1958. Epäluotettavuus ja etenkin jarruongelmat vaivasivat yhä. Odotettu osakilpailuvoitto tuli viimein Jo Bonnierin ajamana Hollannin Grand Prix’sta 1959.


title: British Racing Motors

text: Vuonna 1960 talli muutti uusiin tiloihin Bournessa. Uusiksi kuljettajiksi palkattiin Dan Gurney ja Graham Hill. Kuljettajien toivomuksesta talossa vuodesta 1951 toiminut etevä insinööri Tony Rudd siirtyi kilpatoimintojen johtoon. Takamoottorinen Cooper oli voittanut maailmanmestaruuden vuonna 1959. Peter Berthonin suunnittelema enimmäkseen P25-mallin osista rakennettu takamoottorinen P48 oli nopea vastaus kaudelle 1960. Auto pysyi uusien Lotusten ja Cooperien vauhdissa, mutta oli mekaanisesti epäluotettava eikä menestyksiä tullut. Syksyllä 1960 valmistui Tony Ruddin suunnittelema P48 Mark II, joka oli koriltaan aerodynaamisempi ja ajettavuudeltaan parempi.


title: British Racing Motors

text: Kaudella 1961 tuli voimaan uudet Formula 1 -säännöt 1,5-litraisilla moottoreilla. BRM turvautui aluksi Coventry Climaxin voimanlähteeseen P48 Mark II-malliin pohjautuvassa P57-korissa. Loppuvuodesta valmistui Peter Berthonin ja Aubrey Woodsin suunnittelema V8-moottori, joka oli verrattavissa Ferrarin Dino V6- ja Coventry Climaxin V8-moottoreihin. Tällä voimanlähteellä varustettu P57-malli toi BRM:lle sen toisen osakilpailuvoiton, jälleen Hollannin GP:ssä 1962. Kolmen muun voiton jälkeen talli onnistui voittamaan valmistajien mestaruuden kaudella 1962, ja Graham Hill kuljettajien mestaruuden.


title: British Racing Motors

text: Menestyksekästä BRM-moottoria myytiin muillekin talleille, kuten BRP:lle ja yksityisille Lotus-kuljettajille. Pienemmät tallit, kuten Scuderia Centro-Sud, ostivat myös kokonaisia autoja. Vuonna 1963, Lotus 25-mallin innoittamana, Rudd suunnitteli osittain kantavalla monokokkirungolla varustetun tyypin P61, josta kehittyi P261. Kuljettajat Graham Hill ja 1964 mukaan tullut Jackie Stewart olivat P261-mallilla mukana Formula 1 -luokan kärkikamppailuissa, BRM tuli valmistajien sarjassa toiseksi kausina 1963, 1964 ja 1965.


title: British Racing Motors

text: Kaudelle 1966 moottorisäännöt muuttuivat 3,0-litraisiin vapaasti hengittäviin (tai 1,5-litraisiin ahdettuihin) moottoreihin. BRM kieltäytyi Aubrey Woodsin ehdotuksesta rakentaa V12. Sen sijaan rakennettiin oudohko H16-moottori. Moottori oli tehokas, mutta painava ja epäluotettava. BRM:ää moottori kuitenkin kiehtoi, sillä siinä oli samoja elementtejä kuin menestyksekkäässä 1,5-litraisessa V8:ssa. Jackie Stewartin, joka oli tuolloin BRM:n kuljettaja, kerrotaan sanoneen, että ”tämä metallikasa olisi parempi laivan ankkurina kuin voimanlähteenä”. Noihin aikoihin BRM sai lisänimen ”British Racing Misery”. Lotus oli käyttänyt laajennettua versiota BRM:n 1,5 litran V8:sta vuonna 1966, kun kilpailevat 3,0 litran moottorit saivat vähän tukea sääntöjen ensimmäisinä vuosina. Lotus otti myös käyttöönsä H16-moottorin väliaikaiseksi voimanlähteeksi, rakentaen Lotus 43:n sen ympärille. Jim Clark onnistui voittamaan Yhdysvaltain Grand Prix’n 1966 Watkins Glenissä tällä yhdistelmällä ja voitto oli tämän moottorin ainoa maailmanmestaruussarjassa.


title: British Racing Motors

text: Woodsin suunnittelema V12 korvasi H16-moottorin. Moottori oli aluksi tarkoitettu käytettäväksi urheiluautoissa, mutta sitä käytettiin ensimmäistä kertaa Formula 1:ssä McLaren M5 -autossa. Ensimmäiset vuodet uudella moottorilla eivät tuottaneet menestystä. Huonon kauden jälkeen tallin kuljettajat pikkuhiljaa vaihtuivat. Ensimmäisen voiton V12-moottorilla saavutti Pedro Rodríguez Belgian Grand Prix’ssa 1970 P153-autolla. P160-autolla saavutettiin vielä lisää voittoja: Jo Siffert ja Peter Gethin vuonna 1971. Sekä Siffert, että Rodríguez menehtyivät juuri ennen kautta 1972, joten tallin oli järjestäydyttävä kokonaan uudelleen. Viimeinen voitto tuli, kun Jean-Pierre Beltoise voitti sateisen Monacon Grand Prix’n 1972 P160:llä.


title: British Racing Motors

text: Viimeinen merkittävä esitys oli toinen sija Etelä-Afrikan Grand Prix’ssa 1974 P201-autolla. Talli ei kuitenkaan enää menestynyt, ja John Jordan osti osan tallista. Talli lopetti sen jälkeen toimintansa.


title: Åre Östersundin lentoasema

text: Åre Östersundin lentoasema sijaitsee Ruotsissa Östersundin kunnassa, noin 11 kilometriä Östersundista länteen ja 94 kilometriä Åresta itään.


title: Åre Östersundin lentoasema

text: Åre Östersundin lentoasema on matkustajamääriltään Pohjois-Ruotsin (Norlanti) kolmanneksi suurin ja Ruotsin 9. suurin lentoasema. Vuonna 2012 lentoaseman kautta kulki n. 383 000 matkustajaa.


title: Åre Östersundin lentoasema

text: Tammikuussa 2010:Åren laskettelukeskuksen läheisen sijainnin takia lentoasemalle suuntautuu talvisin runsaasti charter-lentoja mm. Oslosta, Kööpenhaminasta, Lontoosta, Pietarista ja Helsingistä.


title: Åre Östersundin lentoasema

text: Kesäaikaan puolestaan lennetään etelän lomakohteisiin kuten Turkkiin, Espanjaan ja Bulgariaan.


title: Jörgen Petersen

text: Jörgen Petersen (oik. Jørgen Petersen, myös Lill-Jørgen Petersen, 2. joulukuuta 1931 Randers, Tanska – 13. helmikuuta 2009 Helsinki) oli tanskalaissyntyinen Suomessa vuodesta 1957 asunut trumpetisti, säveltäjä, tuottaja ja orkesterinjohtaja. Petersen työskenteli vuosina 1958–1983 PSO:ssa levytuottajana, sovittajana ja levytyspäällikkönä. Hän toimi myös pitkään Radion tanssiorkesterissa, Ronnie Kranckin yhtyeessä ja Umossa.


title: Jörgen Petersen

text: Petersen aloitti musiikkiharrastuksensa viulunsoitolla, mutta hän vaihtoi instrumenttinsa pian trumpettiin. Petersen sai lempinimen "Lill-Jørgen" jo nuorena pienen kokonsa ja ikänsä vuoksi (hän aloitti ammattimuusikkona jo 14-vuotiaana). Myöhemmin siitä tuli hänen taiteilijanimensä.


title: Jörgen Petersen

text: Petersen julkaisi vuonna 1961 levyn "The Boulevard Of Broken Dreams" ("Särkyneen toiveen katu"), joka menestyi Yhdysvaltoja myöten. Suomessa Petersen sovitti vuonna 1964 Katri Helenan läpimurtokappaleen Puhelinlangat laulaa. Suomessa kaupallisesti menestyneimmät levynsä Jörgen Petersen julkaisi 1980-luvulla, jolloin hänen albuminsa "Kultainen trumpetti I" (1981) ja "Kultainen trumpetti II" (1982) myivät molemmat kultalevyn oikeuttavan määrän.


title: Jörgen Petersen

text: Petersen joutui lopettamaan trumpetinsoittamisen sairastuttuaan äkillisesti vuonna 1987. Hänelle myönnettiin valtion taiteilijaeläke seuraavana vuonna.


title: Jörgen Petersen

text: Hänet on haudattu Honkanummen hautausmaalle muutaman askelen päähän harmonikkataiteilija Viljo Vesterisen haudasta (kortteli 26).


title: Sorraianponi

text: Sorraianponi on kotoisin Portugalista, Sor- ja Raia-jokien seudulta. Sorraian arvellaan olevan hyvin vanha rotu, joka on saattanut elää jo ennen jääkautta. Tämän puolesta puhuisivat La Piletasta Espanjasta löydetyt luolamaalaukset, joissa esiintyy kovasti sorraiaa muistuttava hevonen. Sorraianponi polveutunee tarpaanista, ja perimästä löytyy merkkejä myös przewalskinhevosesta. Poni eli pitkään villinä, joskus paikalliset vangitsivat tarvitessaan yksilöitä työkäyttöön. Sorraianponi on erittäin merkittävä hevosmaailmassa, sillä se on vaikuttanut sekä andalusianhevosten että lusitanojen kehitykseen.


title: Sorraianponi

text: Sorraianponi on sitkeänä ja ketteränä toiminut menestyksekkäästi karjanajossa, vaikka tämä työ onkin nykyään vähentynyt. Varmajalkaista rotua on kautta aikojen arvostettu sekä ratsuna että taakkojen kantajana.


title: Sorraianponi

text: Poni on perimästään johtuen hyvin alkukantaisen ja ”karkean” näköinen. Se muistuttaa rakenteeltaan niin paljon hevosta, että sitä voidaan pitää myös pienikokoisena hevosena. Jotkut itse asiassa pitävät poni-nimitystä virheellisenä. Tunnusomaisia piirteitä ovat kyömy profiili ja korkea säkä. Väriltään ponit ovat yleensä hiirakkoja tai hallakkoja. Siimat ovat yleisiä. Säkäkorkeus on noin 122–132 cm.


title: Sorraianponi

text: Nykyään sorraianponeja on jäljellä niin vähän, että rotua uhkaa sukupuuttoon kuoleminen. Useimmat elävät vapaina villilaumoissaan kotiseudullaan, mutta muutamia on levinnyt kasvattajille myös Ranskaan, Saksaan ja Sveitsiin. Rodun pelastus saattaa olla se, että Yhdysvaltojen mustangilaumoista on löytynyt kovasti sorraianponia muistuttavia hevosia. Sitä kautta rodun kehitys ehkä nousee uuteen kukoistukseen.


title: Jopen pahimmat

text: Jopen pahimmat on Jope Ruonansuun elämästä kertova kirja, joka julkaistiin vuonna 2002. Kirjan on kirjoittanut Ruonansuun muistelusten pohjalta hänen managerinsa Tapio Pieskä.


title: Novair

text: Novair (Nova Airlines AB) on Tukholmassa kotipaikkaansa pitävä ruotsalainen charter-lentoyhtiö. Se operoi lomalentoja Tukholmasta muun muassa Välimeren maihin, Kanariansaarille ja Thaimaahan. Yhtiön kotikenttänä toimii Arlandan lentoasema.


title: Novair

text: Yhtiö perustettiin vuonna 1997 ja se aloitti toimintansa saman vuoden marraskuussa. Yhtiön on omistanut 1.1.2001 lähtien sveitsiläinen matkailualan yritys Kuoni Travel, joka toimii Ruotsissa "Apollo"- toiminimellä ja Suomessa nimellä Apollomatkat.


title: Novair

text: Yhtiö lentää nykyisin kahdella Airbus 321 Neolla lomalentoja myös Suomesta. Lentoja on esimerkiksi Helsingistä ja eri maakunta kentiltä, kuten Lappeenrannasta. Novairin laivaston keski-ikä on vain 0.8 vuotta huhtikuussa 2018:


title: Follow the Blind

text: Follow the Blind on power metal -yhtye Blind Guardianin toinen täyspitkä albumi. Yhtye jatkoi "Follow the Blind" levyllään tyylillisesti melko samalla tavalla kuin esikoisalbumillaan Battalions of Fearilla. Levyllä on muun muassa versio Beach Boysin Barbara Ann -kappaleesta, joka aloitti Blind Guardianin cover-sarjan 1960- ja 1970-lukujen pop-kappaleista.Bonuskappale


title: Follow the Blind

text: Vuoden 2007 uudelleenjulkaisun bonuskappaleet


title: Outi Popp

text: Outi Popp, Outsa Popp (oik. Outi Ahola, s. 1957 Marttila) on suomalainen radio- ja televisiotoimittaja, kirjailija ja sanomalehtikolumnisti. Poppin toimittajaura alkoi Rockradiossa vuonna 1981 "Rockradion Toivelevyt"-ohjelmassa. Vuonna 1983 Popp voitti suosituimman radioäänen Telviksen. Vuonna 1985 hän oli mukana perustamassa Radio Cityä, jossa hänen ohjelmiaan olivat mm. Outsan Pystis ja Outsan Pesula. Saman vuonna hän myös levytti sooloalbumin "Astu siniseen huoneeseeni" (JP-Musiikki), jonka kappaleiden sävellyksistä ja sanoituksista vastasi Twiggy Oliver. 1990-luvulla Popp juonsi Radiomafiassa ohjelmia Ooppera ja Outsan Huone ja Radio Suomessa Kovan päivän iltaa.


title: Outi Popp

text: 2000-luvulla Popp on tehnyt ohjelmia YleQ:ssa, Ylen Aikaisessa ja Yle Puheessa. Popp on kirjoittanut televisiosarjoja (muun muassa "Akkulaturit", "Laura Wou", "Muisti palaa pohjaan", "Poppia kyydissä", "Levengood Suomesta") ja juontanut tv-sarjoja Tuubi, Takaikkuna ja Strada. Vuonna 2002 Outi Popp julkaisi suomalaista poppia käsittelevän kirjan "Poppologia" (WSOY, ISBN 951-0-26479-2). Outi Popp kirjoitti vuosina 2000–2009 Seura-lehteen Outsan kolumneja ja hän on kirjoittanut mm. Helsingin Sanomiin, Ilta-Sanomiin, Iltalehteen ja Apu-lehteen. Popp on kirjoittanut myös kuunnelmia, satuja ja näytelmiä. Kesällä 2012 Teatteri Eurooppa Neljä esitti Outi Poppin kirjoittamaa huvinäytelmää Haavelaiva.


title: Outi Popp

text: Vuonna 2005 Outi Popp valittiin Suomen Radioiden Liiton kuuluisuuksien galleriaan eli Radio Hall of Fameen . Hän kirjoitti Kansan Uutisiin blogia vuoden 2016 Yhdysvaltain presidentinvaaleista. Hän on Oikeus elää -verkoston aktiivi.


title: Laurence Sterne

text: Laurence Sterne (24. marraskuuta 1713 Clonmel, Tipperaryn kreivikunta, Irlanti – 18. maaliskuuta 1768) oli englantilainen kirjailija.


title: Laurence Sterne

text: Sterne valmistui papiksi Cambridgen yliopistosta. Hän on kirjoittanut kokeellisen romaanin "Tristram Shandy – elämä ja mielipiteet" ("The Life and Opinions of Tristram Shandy, Gentleman"), joka ilmestyi vuosina 1759–1767. Romaani on yhdeksänosainen. Suomeksi se ilmestyi vuonna 1998 Kersti Juvan kääntämänä. Kirjailija piti esikuvinaan Cervantesia, François Rabelais’ta ja Jonathan Swiftiä. Hän oli tajunnanvirtatekniikan uranuurtaja.


title: Laurence Sterne

text: Englantilainen ohjaaja Michael Winterbottom teki vuonna 2005 Sternen teoksen pohjalta elokuvan "" ("A Cock and Bull Story").


title: Leeviläiset

text: Leeviläiset ovat Israelin kansaan kuuluva heimo. Kantaisänä leeviläisillä oli Leevi, jonka isä oli Jaakob. Ennen ”luvatun maan” valloitusta leeviläisten tehtävänä oli huolehtia siitä, että liitonarkku oli kunnossa asumukseltaan ja kalustoltaan. Heidän piti huolehtia kaikesta liitonarkkuun liittyvästä. Lisäksi heidän toimenkuvaansa kuului ilmestysmajan ja sen varusteiden kuljetus sekä pyhäkössä palveleminen. Leeviläiset avustivat varsinaisia pappeja. Israelin kansan valloittaessa Kanaaninmaan heimojen alueita leeviläiset eivät saaneet omaa heimoaluetta, koska heidät oli erotettu palvelemaan pappistehtävissä. Leeviläisille arvottiin kuitenkin annettavaksi muiden heimojen kaupunkeja ja laitumia. Myöhemmin leeviläiset muodostivat ryhmän, jolla oli tiettyjä tehtäviä jumalanpalveluksessa ja jonka jäsenet saattoivat tulla varsinaisiksi papeiksi.


title: Leeviläiset

text: Nykyaikana leeviläisiin liittyyjuutalaisuudessa edelleen erityisiä tapoja. Nykyisten leeviläisten uskotaan juutalaisuudessa olevan suorassa isälinjassa Leevin jälkeläisiä, ja leeviläisen asema periytyy isältä pojille. Julkisen Tooran luvun aikana Tooraa lukemaan kutsutaan Kohen-pappissukuun kuuluvan henkilön jälkeen leeviläissukuun kuuluva henkilö, jos paikalla on leeviläisiä. Juutalaisuudessa näiden henkilöiden nimen perään lisätään sana ”Levi” eli leeviläinen.


title: Sikapieni Hiace

text: Sikapieni Hiace on Jope Ruonansuusta kertova toinen kirja. Kirjan on kirjottanut Ruonansuun muistelusten pohjalta hänen managerinsa Tapio Pieskä.


title: Uraaniheksafluoridi

text: Uraaniheksafluoridi (UF) on uraaniyhdiste, joksi uraani muutetaan, kun sitä halutaan rikastaa halkeamiskelpoisen uraani-235:n (U-235) suhteen. Uraanin isotoopit 235 ja 238 eroavat toisistaan ainoastaan pienen atomipainoeron perusteella, ja koska ne ovat kemiallisesti samanlaisia, niitä ei voi erottaa kemiallisella reaktiolla. Ainoastaan fysikaaliset ominaisuudet (diffuusionopeus, ominaispaino) eroavat. Diffuusion nopeuttamiseksi uraani muutetaan haihtuvaksi yhdisteeksi, uraaniheksafluoridiksi. Halkeamiskelpoinen isotooppi U-235 on käyttökelpoinen matalarikasteisena ydinreaktoreihin ja korkearikasteisena (HEU) ydinaseisiin. Uraania rikastetaan muun muassa kaasudiffuusio- ja kaasusentrifugimenetelmillä. Uraaniheksafluoridi tuotetaan monessa vaiheessa kemiallisella käsittelyllä keltaisesta kakusta eli uraanimalmista.


title: Uraaniheksafluoridi

text:
Huoneenlämmössä uraaniheksafluoridi on väritön ja kiinteä, mutta se nesteytyy ja kaasuuntuu 64 asteen tienoilla hieman ilmakehää korkeammassa paineessa, jossa on yhdisteen kolmoispiste. Uraaniheksafluoridin moolimassa on 352,0 g/mol, kiehumispiste 65 °C, sulamispiste 56 °C, suhteellinen tiheys 5,09 g/cm (vesi = 1,0 g/cm) ja CAS-numero 7783-81-5. Uraaniheksafluoridista käytetään myös nimitystä "uraanifluoridi". Uraaniheksafluoridi on myrkyllistä, syövyttävää ja haihtuvaa.
Rikastamisesta jää jätteeksi köyhdytetty uraani, joka on edelleen uraaniheksafluoridina. Suurinta osaa maailman köyhdytetystä uraanista säilytetään metallisäiliöissä uraaniheksafluoridina. Uraaniheksafluoridi voidaan muuttaa takaisin uraanioksideiksi, mikä kuitenkin maksaa. Joutuessaan veden (kosteuden) kanssa tekemisiin uraaniheksafluoridi muuttuu uranyylifluoridiksi (UOF) ja fluorivedyksi (HF), molemmat liukoisia ja erittäin myrkyllisiä yhdisteitä, joista HF on haihtuvaa.


title: Hii-ala housuja hoi!

text: Hii-ala housuja hoi! on kolmas Jope Ruonansuusta kertova kirja. Kirja sisältää Ruonansuun omakohtaisia, sekä hänen keksimiä fiktiivisiä tarinoita.


title: Aatteleppa ite!

text: Aatteleppa ite! on Tommi Virtasen toimittama Jope Ruonansuun elämäkerta. Kirja kertoo mustan huumorin sävyttämänä tarinoita, joita kertovat Jope Ruonansuun lisäksi hänen lukuisat kollegansa, kuten Sakari Kuosmanen, Juice Leskinen, Pirkka-Pekka Petelius ja Mato Valtonen. Kirjan kannen on taiteillut Pekka Krankka.


title: Uraanin väkevöinti

text: Uraanin väkevöinti tai uraanin rikastaminen, on uraanin isotooppirikastusta, jossa kasvatetaan rikasteessa olevan U-235:n osuutta suhteessa U-238:n osuuteen. Uraanirikastetta väkevöidään, jotta siitä saadaan ydinreaktoriin sopivaa ydinpolttoainetta tai ydinaseeseen sopivaa ydinasemateriaalia. Väkevöintilaitosta ei pidä sekoittaa uraanirikastamoon, jossa tuotetaan kemiallisesti uraanipitoisesta malmista uraanirikastetta (UO, triuraanioktaoksidi, jota esiintyy pikivälke mineraalissa), joka ei ilman väkevöintiä kelpaa ydinpolttoaineeksi useimpiin tavallisiin kevytvesi(ydin)reaktoreihin. Yleiskielessä väkevöinnistä puhutaan usein kuitenkin virheellisesti "rikastamisena".


title: Uraanin väkevöinti

text: Luonnossa esiintyvä uraani koostuu pääosin kahdesta isotoopista, jotka ovat stabiilimpi ja huomattavasti yleisempi U-238, n. 99,27 % ja epästabiilimpi ja huomattavasti harvinaisempi U-235, n. 0,72 %. Vain luonnossa esintyvän uraanin U-235 isotooppi soveltuu perinteiseen kevytvesireaktorin fissiiliksi ydinpolttoaineeksi. U-238:aa jää runsaasti rikastettuunkin ydinpolttoaineeseen jopa 97 %, mutta se ei pääosin osallistu fissioon eikä siten tuota energiaa perinteisessä kevytvesiydinreaktorissa. Polttoaine luokitellaan käytetyksi, kun sen isotooppinen rikastusaste on laskenut kevytvesireaktorissa luonnolliseen 0,72 % tasolle, eli kun polttoaineessa olevan U-235 osuus on 0,72 % kaikesta uraanista. Koska U-238 ei pääosin osallistu fissioon, polttoaineen massasta "häviää" (fissioituu tytärnuklideiksi ja energiaksi) vain erittäin pieni osa, alle 0,1 % ydinpolttoaineesta (eli noin 2–3 %-yks. sen sisältämästä uraanista). Käytetyn polttoaineen massa on lähes sama kuin käyttämättömän, mikä tekee ydinreaktorin polttoainehyötysuhteesta massaan suhteutettuna erittäin huonon.


title: Uraanin väkevöinti

text: Uraanin väkevöinti on välttämätöntä uraanissa tapahtuvan ketjureaktion aikaansaamiseksi ja ylläpitämiseksi kannattavasti reaktorissa. Väkevöinnillä nostetaan vaikutusalaa eli fission todennäköisyyttä. Kevytvesireaktoriin soveltuvan ydinpolttoaineen väkevöintiaste, eli U-235 isotoopin osuus kaikesta uraanista on noin 2–5 %. Tällaisella isotooppirikastusasteella kriittisen massan saavuttaminen ja siten ydinräjähdys on mahdoton. Suurempia rikastusasteita ei tavallisesti käytetä ydinpolttoaineen valmistuksessa, sillä isotooppirikastus hankaloituu progressiivisesti mitä puhtaampiin isotooppikoostumuksiin pyritään.


title: Uraanin väkevöinti

text: Ydinaseeseen soveltuvan ydinasemateriaalin (tässä U-235) isotooppinen väkevöintiaste pitää olla yli 90 %, jolloin kriittinen massa, hallitsematon ydinketjureaktio ja hyötysuhteeltaan massaan nähden, riittävän voimakas ja todennäköinen ydinräjähdys voidaan saavuttaa. Liian pienellä rikastusasteella, kriittinen massa ja siten aseen koko ja hinta kasvaa erittäin progressiivisesti, vain pieni osa fissiilistä aineesta fissioituu lyhyeessä ajassa ja räjähdysteho jää pieneksi tai kasvaa riski, ettei räjähdystä eli ydinketjureaktiota käynnisty lainkaan.


title: Uraanin väkevöinti

text: Yli 20 %:sti väkevöityä uraanipolttoainetta sanotaan korkea(isotooppi)rikasteiseksi uraaniksi eli HEU:ksi (Highly Enriched Uranium) ja alle 20 %:sta vastaavasti LEU:ksi (Low Enriched Uranium). Jotkut erikoisydinreaktorit, kuten raskaalla vedellä hidastettu CANDU, eivät tarvitse toimiakseen väkevöityä uraanipolttoainetta vaan pystyvät toimimaan väkevöimättömällä (isotooppirikastamattomalla) uraanirikasteella. Myös CANDU:ssa vain Uraanin isotooppi 235 osallistuu fission.


title: Uraanin väkevöinti

text: Uraanirikastetta (kemiallinen rikastus) väkevöidään (isotooppirikastus) mm. kaasudiffuusio- tai kaasusentrifugi -menetelmillä. Prosessissa saadaan väkevöityä uraania, jossa U-235 isotooppipitoisuus on korkeampi kuin luonnossa esiintyvä ja köyhdytettyä uraania, jossa U-238 isotooppipitoisuus on korkeampi kuin luonnossa esiintyvä. Köyhdytetyssä uraanissa on U-235-osuus tavallisesti alle 0,2 % (vast U-238 yli 99,8%). Pitoisuuden pienentyessä erotustyö suurenee, tehden yhä tarkemman erotuksen epätaloudelliseksi ja hankalaksi. Väkevöintiprosessin kannattavuus riippuu eriasteisen väkevöidyn uraanipolttoaineen ja köyhdytetyn uraanin, joka on väkevöintiprosessin sivutuote, arvoista uraanituotuotemarkkinoilla. Isotooppirikastus tuottaa suuren määrän köyhdytettyä uraania: noin 7 kg köyhdytettyä uraania per 4%-väkevöity uraanikilo. Suhde kasvaa progressiivisesti jos väkevöintiaste on korkeampi.


title: Uraanin väkevöinti

text: Uraania väkevöidään muun muassa kaasudiffuusiomenetelmällä, jossa kaasumainen uraaniheksafluoridi nostetaan korkeaan paineeseen ja ohjataan ohuiden kalvojen rajaamaan tilaan. Kevyemmän U-235:n keskimääräinen nopeus on suurempi ja se menee helpommin kalvojen läpi. Tämän jälkeen väkevöitynyt kaasu nostetaan taas korkeaan paineeseen ja siirretään seuraavaan vaiheeseen. Kalvojen läpi menemättä jäänyt hieman köyhdytetty osa siirretään edelliseen vaiheeseen. Menetelmä on varsin tehoton ja energiaa kuluttava sekä vaatii huomattavan määrän vaiheita tuottaakseen riittävästi väkevöityä uraania. Uusia laitoksia ei enää rakenneta, mutta vanhoja käytetään edelleen.


title: Uraanin väkevöinti

text: Kaasusentrifugimenetelmässä uraaniheksafluoridi laitetaan nopeasti pyörivän sylinterin sisälle, joka kerrostaa eri painoiset uraanin isotoopit hieman eri kohtiin sentrifugin sylinterin akselin ympärille. Menetelmä tehostuu lämmön aikaansaamasta vaikutuksesta ja sopivasta kohdasta otetaan väkevöitynyt osa kaasusta kaskadin seuraavaan vaiheeseen. Tarvitsee noin kuudeskymmenesosan siitä energiasta mitä kaasudiffuusiolla kuluu vastaavan väkevöintiastetta olevan määrän tuottamiseen. Yhden sentrifugin käsittelemä massavirta on pieni, joten niitä tarvitaan tuhansittain riittävän kapasiteetin aikaansaamiseksi.


title: Uraanin väkevöinti

text: Lisäksi on kehitetty erilaisia laserväkevöintimenetelmiä, jotka eivät ole laajassa käytössä. AVLIS-menetelmässä (Atomic Vapor Laser Isotope Separation) uraani höyrystetään tyhjiöön elektronisuihkulla ja käytetty laser ionisoi vain toisen isotoopeista, joka saadaan erotettua sähkökentän avulla. Tätä menetelmää ei ole todettu kovin käytännölliseksi. Muitakin menetelmiä on kehitetty, joista SILEX voi edetä kaupalliseen mittakaavaan.


title: Uraanin väkevöinti

text: Sähkömagneettinen menetelmä erottelee hiukkaskiihdyttimen avulla eri painoisia uraaniatomeja siten, että niiden liikeradat taipuvat eri tavoin magneettikentässä. Tällaisia massaspektrometriin perustuvia laitteita () ei useinkaan käytetä niiden suuren energiankulutuksen takia. Tosin esimerkiksi toisessa maailmansodassa sitä käytettiin parempien menetelmien puuttuessa Yhdysvalloissa ja Irakin jo keskeytyneessä ydinohjelmassa.


title: Uraanin väkevöinti

text: Monia muitakin uraanin väkevöintimenetelmiä on kehitetty, kuten aerodynaaminen erotus, mutta ne on hylätty epäkäytännöllisinä tai epätaloudellisina.


title: Tales from the Twilight World

text: Tales from the Twilight World on power metal -yhtye Blind Guardianin kolmas kokopitkä levy. Albumilla on useita Guardianin tunnetuimpia kappaleita, kuten Welcome to Dying ja Lost in the Twilight Hall. Levyllä vierailee myös arvostettu Gamma Ray -kitaristilaulaja Kai Hansen.


title: Kihaus

text: Rääkkylän Kihaus on tärkeimpiä vuosittaisia kansainvälisiä kansanmusiikkitapahtumia Suomessa. Kihaus-nimellä tapahtuma on järjestetty vuosittain heinäkuussa vuodesta 1991. Aikaisemmin tapahtuma tunnettiin nimellä Heinähupa.


title: Kihaus

text: Vuodesta 2008 tapahtuman nimenä on ollut Kihaus Folk ja järjestäjänä Rääkkylä Folk.


title: Kihaus

text: Kihauksen järjestäjä oli vuoteen 2007 Rääkkylän kansanmusiikkiyhdistys ry. Kihaus kuului Finland Festivals -tapahtumiin. Yhdistys lopetti toimintansa syyskuussa 2007. Kihausta jatkamaan perustettiin 24. syyskuuta 2007 uusi yhdistys Rääkkylä Folk. Marraskuussa 2007 yhdistys sai luvan käyttää Kihaus-nimeä, ja festivaali jatkui nimellä Kihaus Folk.


title: Kihaus

text: Kihaus Folk 25 vuotta juhlafestivaali järjestettiin 3.–4.7.2015 Rääkkylässä. Esiintyjiksi saapuvat mm. Värttinä, Pauli Hanhiniemi ja Hehkumo, The New Rope String Band (GBR), Steve'n'Seagulls, Antti Paalanen, Esko Järvelä Epic Male Band, Kaukolasipartio, Tjango!, Tuomas Logrén & Savuava Kirnu jne.


title: Kihaus

text: Kihaus Folk järjestettiin 4.-5.7.2014. Esiintyjinä olivat mm. Tuure Kilpeläinen ja Kaihon Karavaani, Arttu Wiskari, Plantec (FRA), EVA-trio, Huojuva Lato, Mirkka & Madrugada, Kouon Frouva, Pauli Halme & His Lost Lovers, Sari Kaasinen, Satuja soitosta, Sonik, The Bocskai Folkdance Ensemble (HU), Timo Rautiainen Folk Band, Tradikaali jne.


title: Kihaus

text: Kihaus Folk järjestettiin 5.-6.7.2013. Esiintyjinä olivat mm. Värttinä, Suvi Teräsniska, Aili, Helsinki-Cotonou Ensemble, Kosto, Lipsaset, Metrofolk, Motora, Pasi K. ja Hurmos, Siina ja Taikaradio, Trollfolk, Veikko Ahvenainen jne.


title: Kihaus

text: Kihaus Folk pidettiin 6.–7.7.2012. Esiintyjinä olivat muun muassa Juha Tapio, Polka chicks, Hohka ja Mimmit.


title: Kihaus

text: Kihaus Folk pidettiin 8.–10.7.2011. Esiintyjinä olivat muun muassa Loimaan Tikkakerho (Eija Vilpas ja Riitta Havukainen), Paleface, Sattuma, Snekka, Finno-Balkan Voices ja Orffit. Esa Pakarisen juhlavuosi näkyi Pakafolk-konsertissa.


title: Kihaus

text: Kihaus Folk pidettiin kolmipäiväisenä 9.–11.7.2010. Yleisötavoite 2500 saavutettiin. Juhla-alue oli rakennettu uudelleen tiiviimmäksi Konserttiravintolan ja Perinnepihan välittömään läheisyyteen. Pääesiintyjiä olivat Duo Kuunkuiskaajat, Liisa Matveinen & Tellu Turkka, kurkkulaulaja GangZi, Tuulenkantajat, Halavatun papat, Puhti, Tapio Liinoja ja Pedro Hietanen, Rat Cats, Teija Niku ja Grupa Balkan, Sami Kukka, Andrew Cronshaw, Santtu Karhu ja Talvisovat ja Burlakat.


title: Kihaus

text:
Kihaus Folk 2009 oli Rääkkylässä 3.–5. heinäkuuta. Festivaalin teemana oli Juuret–Roots. Esiintymislavoilla nähtiin muun muassa Pekko Käppi, Nordic Choro, Pauliina Lerche & co. sekä Triihvo. Ohjelmassa on luvassa myös mm. Pelimannikavalkadi, Mikael Konttinen yhtyeineen, Tapio Rautavaara -ilta. Joensuun Kihaus-konsertti pidettiin Ilosaaressa 12.6. Kihauksen ohjelman kokosivat
Marita Koskelo ja Tellervo Hirvonen.


title: Kihaus

text: Hippa-festivaaliin kuuluva Kihaus Folk -klubi oli 15.3.2009 Joensuun Teatteriravintolassa, esiintyjinä Frigg ja Rautakoura.


title: Kihaus

text: Kihaus jäi selvästi yleisötavoitteestaan ja tulos jäi tappiolle.


title: Kihaus

text: 24. syyskuuta 2007 perustettiin Rääkkylä Folk -yhdistys, joka aloitti velattomana puhtaalta pöydältä. Sen puheenjohtaja on Anne Vänskä.


title: Kihaus

text: STT uutisoi syyskuussa näin: "Rääkkylän kansanmusiikkifestivaali nousee tuhkasta. Uunituoreen Rääkkylä Folk -kansanmusiikkiyhdistyksen tarkoituksena on luoda uusi festivaali Kihauksen jättämään aukkoon. Yhteistyötä tehdään Kaustisen kanssa. Festivaalin suunnittelutyössä mukana ovat myös Pohjois-Karjalan maakuntaliitto, Kiteen ja Joensuun kaupungit sekä Rääkkylän kunta."


title: Kihaus

text: Ensimmäinen uusi Kihaus järjestettiin 3.–6.7.2008 teemalla Itä-Orient. Ensimmäisen illan konsertti pidettiin Joensuun Ilosaaressa. Kihauksen taiteellinen johtaja oli Pauliina Lerche.


title: Kihaus

text: Festivaalin ohjelmassa oli muun muassa Tapani Kansan 40-vuotisjuhlakonsertti, blues- ja gospelyhtye The Campbell Brothers, Balkanin klezmer-musiikkia soittava Dobranotch, Eero Raittinen ja Maarianvaaran kesäteatterin Tukkijoella-näytelmä. Kihauksen kävijämääräksi odotettiin 4 500 maksanutta henkilöä, mutta siitä jäätiin reilusti jälkeen. Maksaneita kävijöitä oli alle 3 200.


title: Kihaus

text: Taiteellisia johtajia Kihauksessa ovat olleet Sari Kaasinen sekä myöhemmin Pauliina Lerchen, Jukka Kyllösen ja Mari Kaasisen muodostama kolmikko, viimeksi Lerche yksin.


title: Kihaus

text: Toiminnanjohtaja oli Riitta Närhi. Hän irtisanoutui tehtävästään 1. syyskuuta 2007 alkaen.


title: Kihaus

text: Kihaus kärsi pitkään taloudellisista ongelmista. Rääkkylän kansanmusiikkiyhdistys piti syyskuussa 2006 ylimääräisen kokouksen, jossa päätettiin Kihauksen järjestämisestä myös vuonna 2007 ja tukikonserttien järjestämisestä, joista ensimmäinen oli 5. marraskuuta Kiteellä. Helsingissä helmikuussa Savoy-teatterissa järjestetyssä Muusikot for Kihaus -konsertissa esiintyivät Pepe Willberg, Peter Lerche, Sväng, Burlakat ja Pauliina Lerche & co.


title: Kihaus

text: Rääkkylän kansanmusiikkiyhdistys oli Kauppalehden protestilistalla Oy Sinebrychoff Ab:n 8 130 euron saatavasta (yksipuolinen velkomustuomio). Saman lehden protestilistalta yhdistys löytyi myös 22. huhtikuuta 2008 yli 19 000 euron summalla.


title: Kihaus

text: Päätös festivaalin hautaamisesta tehtiin Rääkkylän kansanmusiikkiyhdistyksen yleiskokouksessa 19. syyskuuta 2007. Yli 180 000 euron velkataakkaa kantava yhdistys katsoi, ettei se pysty enää nousemaan taloudellisista vaikeuksista.


title: Kihaus

text: Yhdistyksen suurin velkoja oli sen 40 000 euron lainan taannut Rääkkylän kunta. Yhdistys oli velkaa myös monille yrityksille, yhteisöille ja yksityisille henkilöille. Toiminnan lopettamisen myötä myös kansanmusiikkileirit päättyivät.


title: Kihaus

text: Ulkomaisia esiintyjiä olivat ruotsalainen tyttönelikkö Kraja, serbialainen haitaristi Buzor Nenic sekä venäläinen soitintaituri Wladiswar Nadishana.


title: Kihaus

text: Konserteissa esiintyivät muun muassa Sakari Kuosmanen, Maarit Hurmerinta, Värttinän tytöt, Burlakat, Katri Helena tyttärineen, Juha Tapio ja J.Karjalainen. Essi Wuorela ja jousiorkesteri Proton String Quartet esiintyvät Rääkkylän kirkossa.


title: Kihaus

text: Uutta vuonna 2007 olivat konsertit Rääkkylän ulkopuolella: Joensuussa ja Kiteellä. Joensuussa konsertti oli Ilosaaressa 4.7. ja siellä esiintyivät Lauri Tähkä ja Elonkerjuu, Ball room Jump, Burnclear ja Masa Mainds.


title: Kihaus

text: Uusi kilpailu oli etnoviisut, jossa etsittiin parasta kansanmusiikin euroviisuesitystä.


title: Kihaus

text: Kihauksen ja Riäkkyteatterin yhteistyönä nähtiin kantaesitys musiikkinäytelmästä Kaunis on luoksesi kaipuu, joka on yhden perheen näkökulmasta kerrottu tarina sotavuosista 1939–45.


title: Kihaus

text: 2006: Club for Five, Kalevi Kiviniemi, Ekton Korka, Johanna Iivanainen & Eero Koivistoisen yhtye, Mikko Kilkkinen yhtyeineen, Pauli Hanhiniemi ja Hehkumo, Pepe Willberg, PMMP, Ulla Tapaninen ja Nasevat Kurtut, Burlakat, Maanakka


title: Kihaus

text: 2005: Värttinä, Jorma Kääriäinen ja Agents, Semmarit, Joensuun kaupunginteatteri (Yks’ Pakarinen), Hector, Jukka Perko, Severi Pyysalo ja Teemu Viinikainen, Suden aika, Kimmo Pohjonen, Santtu Karhu ja Talvisovat, Rymäkkä


title: Kihaus

text: 2004: Jarkko Martikainen, Pikku G, Jani Wickholm yhtyeineen, Pauli Hanhiniemi ja Perunateatteri, Merja Larivaara, Rajaton, Leowey Tancegyuttes (Unkari), Ozoernie Naigrishii (Ukraina), Jore-kuoro (Liettua), Sattuma (Petroskoi, Venäjä), Eija Vilpas, Jorma Hynninen, Motora, eri esiintyjiä Jaakko Teppo -illassa


title: Kihaus

text: 2003: Värttinä, Lauri Tähkä ja Elonkerjuu, Maria Kalaniemi Trio, Pekka Kuusisto & Luomu Players, Halvatun Papat, Tallari


title: Kihaus

text: 2002: Värttinä, Niko Ahvonen, Erkki Räsänen, Reel, Santtu Karhu ja Talvisovat, Doina Klezmer, The Christy O'Leary Band, Mikko Alatalo, Burlakat


title: Kihaus

text: 2001: Dona Rosa, Kari Tapio, Grajte, muzyky (Ukraina), Heikki Salo, Iiro Rantala, Maria Kalaniemi, Timo Alakotila, Anneli Sari


title: Kihaus

text: 1999: J. Karjalainen ja Electric Sauna, Maria KalaniemiNuorten ja lasten valtakunnalliset kansanmusiikki- ja tanssileirit sekä Kihaus-pelimannileiri on järjestetty vuosittain Kihaus-viikolla ja sitä edeltävällä viikolla.


title: Kihaus

text: Vuonna 2009 pidetään Kihaus Folk -pelimannikurssi 29.6.–2.7.


title: Iowa (täsmennyssivu)

text: Iowa voi tarkoittaa seuraavia asioita:


title: Uraanirikaste

text: Uraanirikaste (myös keltakakku tai urania, ) on suurimmaksi osaksi triuraanioktaoksidia UO, joka erotellaan uraanimalmista jauhamalla ja kemiallisella käsittelyllä. Uraani liuotetaan sivukivestä erilleen yleensä hapon avulla ja tämän jälkeen rikastetaan kemiallisesti erilaisten liuottimien avulla. Lopuksi uraani saostetaan ja jäljelle jää keltakakku, joka nimensä mukaisesti on perinteisesti keltaista tai nykyään vihertävää tai harmaata uraanioksidijauhetta. Mahdollinen keltainen väri aiheutuu ammoniumdiuranaatista ((NH)UO) ja natriumdiuranaatista (NaUO). Uraanirikastetta käytetään uraanin väkevöintiin tarvittavan uraaniheksafluoridin (UF) tuotannon raaka-aineena. Uraanirikasteesta voidaan tuottaa suoraan polttoainetta luonnonuraanilla toimiville reaktorityypeille. Eniten uraanirikasteessa on triuraanioktaoksidia UO, mutta myös muita uraanin oksideja.


title: Andrew Rock

text: Andrew Rock (s. 23. tammikuuta 1982, Marshfield, Wisconsin) on yhdysvaltalainen pikajuoksija.


title: Andrew Rock

text: Rock oli Ateenan olympialaisissa 2004 Yhdysvaltojen 4 x 400 metrin viestijuoksujoukkueessa alkuerissä, mutta ei juossut loppukilpailussa. Helsingin MM-kisoissa 2005 hän voitti 400 metrin juoksussa hopeaa ennätysajallaan 44,35. Hän oli mukana myös maailmanmestaruuden voittaneessa 4 x 400 metrin viestijoukkueessa. Rock sijoittui 400 metrillä neljänneksi ajalla 44,69.


title: Roomalainen satiiri

text: Roomalainen satiiri () oli roomalaisen kirjallisuuden tyylilaji, joka syntyi esiklassisena aikana. Se oli ilmeisesti oman aikansa ja ympäristönsä tuote, jonka muodolla ei ollut suoria kreikkalaisia esikuvia. Roomalainen satiiri ei välttämättä ollut nykyaikaisessa merkityksessä satiirista, vaan pikeminkin heksametrimuotoinen pakina.


title: Roomalainen satiiri

text: Roomalaisia satiireita kirjoittivat mm. Lucilius (180-102 eaa.) ja Ennius (239–169 eaa.). Ennius oli ensimmäinen, jonka tiettyjä tekstejä kutsuttiin nimellä "saturae". Lucilius kutsui omia kirjoituksiaan saarnoiksi tai puheiksi ("sermones"), ja ne olivat epäkohteliaita keitoksia, joissa aggressiivisesti arvosteltiin henkilöitä, moraalia, tapoja, politiikkaa ja kirjallisuutta. Luciliuksen jälkeen satiiria kehittivät voimakkaimmin Horatius ja Juvenalis. Tyylillisesti näiden kolmen käsitys satiirista eroaa toisistaan, ja kaikki kolme ovat saaneet seuraajia myöhemmillä vuosisadoilla.


title: RSC Anderlecht

text: Royal Sporting Club Anderlecht, lyhyemmin RSC Anderlecht tai vain Anderlecht, on belgialainen jalkapalloseura Anderlechtista Brysselin pääkaupunkialueelta. Vuonna 1908 perustettu seura on menestynein belgialaisseura Euroopan kentillä (5 eurocup-mestaruutta) ja Belgian pääsarjassa (31 mestaruutta) sekä Belgian Cupin toiseksi menestynein seura yhdeksällä mestaruudella. Edellä cupin mestaruuksissa on vain Club Brugge KV jolla on 10 mestaruutta. Anderlecht pelaa kotiottelunsa 28 361 -paikkaisella Constant Vanden Stockstadionilla.


title: RSC Anderlecht

text: Suluissa debyyttivuosi Anderlechtissä:


title: R-12 Dvina

text: R-12 Dvina (, ) oli neuvostoliittolainen kylmän sodan aikainen ballistinen ohjus, joka otettiin käyttöön 1959. Se oli keskipitkän matkan ohjus (MRBM), joka megatonniluokan ydinkärjellä varustettuna olisi soveltunut esimerkiksi Euroopassa käytävään sotaan.


title: R-12 Dvina

text: Latviassa R-12 -ohjusasemasta Zeltinissä on tullut matkailunähtävyys.


title: R-12 Dvina

text: Ohjus käytti varastoitavaa nestemäistä ajoainetta. Ohjuksen kantama oli 1 800–2 000 kilometriä. Ohjuksessa oli suuri 1–1,3 tai 2–2,3 megatonnin taistelukärki. Ohjus oli epätarkka ja olisi soveltunut lähinnä suurten kaupunkien tuhoamiseen, toisin sanottuna kostoaseeksi. Ohjuksen tarkkuus oli venäläisten mukaan 5 000 metriä, läntisten lähteiden mukaan 1 500–3 000 metriä. Alussa ohjuksessa oli radio-ohjaus, myöhemmin alkeellinen inertiasuunnistusjärjestelmä.


title: R-12 Dvina

text: Alun perin ohjus koelaukaistiin maan pinnalla olevista liikkuvista laukaisualustoista, myöhemmin myös vahvistetuista siiloista. R-12-ohjuksia pyrittiin sijoittamaan Kuuban ohjuskriisissä 1962 Kuubaan, mutta tilanteen lauettua Neuvostoliitto veti ohjukset pois.


title: R-12 Dvina

text: Tämän Neuvostoliitossa myös nimellä 8K63 tunnetun ohjuksen loi Dnepropetrovskin OKB-586-suunnittelutoimistossa Mihail Jangelin johdolla.


title: R-12 Dvina

text: Ohjus oli SS-3 Shysterin (R-5) edelleenkehitelmä.


title: R-5 (ohjus)

text: R-5 eli SS-3 Shyster oli kylmän sodan aikainen venäläinen keskimatkan ohjus. R-5M on sama kuin 8K51.


title: R-5 (ohjus)

text: R-5 oli ensimmäinen venäläinen ydinkärkiohjus. Siinä oli irrotettava taistelukärki. Ohjuksia oli asennettu laukaisuvalmiiksi 1956–1976. Ohjuksen kantomatka oli 1 200 km. Venäläisten mukaan ohjuksen tarkkuus CEP on 1 500 metriä, läntisten lähteiden mukaan 2 500–500 metriä. Ohjuksen kärki painoi 1 350 kilogrammaa, ja sen räjähdysvoima oli 80–300 kilotonnia.


title: Guarkumi

text: Guarkumi on syötäväksi kelpaava luonnonkumi. Se on sakeuttamisaine, jota saadaan palkokasveihin kuuluvasta intialaista alkuperää olevasta guar-kasvin "Cyamopsis tetragonoloba" siemenistä.


title: Guarkumi

text: Guarkumi on kylmään veteen liukeneva polysakkaridi. Elintarvikkeiden lisäaineluettelossa guarkumi kuuluu sakeuttamisaineisiin ja sen E-koodi on E412. Guarkumin CAS-numero on 9000-30-0.


title: Guarkumi

text: Guarkumin tuontia Intiasta EU:hun on valvottu sen jälkeen kun siitä löydettiin dioksiinia.Guarkumin laajimmat markkinat liittyvät elintarviketeollisuuteen, jossa guarkumia on käytetty sakeuttamisaineena ja vettä sitovana aineena kastikkeessa, salaatinkastikkeessa, jäätelössä, pikanuudeleissa, lemmikkien ruuassa, lihavalmisteissa ja leivän valmistuksessa.


title: Guarkumi

text: Guarkumin käytön lisääntymisen vuoksi guar-kasvin viljely on laajentunut myös Intia ja Pakistanin ulkopuolella.


title: Kosinta

text: Kosinta on tilanne, jossa henkilö pyytää toista menemään kanssaan naimisiin. Kosinnan tarkoitus on johtaa avioliittoon. Hyväksytty kosinta saa aikaan sopimuksen avioliiton solmimisesta eli kihlauksen.


title: Kosinta

text: Perinteisesti miehen on odotettu kosivan naista. Suomalaisessa kansanperinteessä poikkeuksena tästä olivat neljännesvuotiset karkauspäivät, jolloin myös naisilla oli lupa kosia nuorukaisia. Kieltävästä vastauksesta nuorukaisen tuli ostaa neidolle hyvitykseksi hamekankaita. Naiset eivät ole vastaavasti ostaneet mitään miehille kieltäyessään kosinnastaan. Nykyisin pariskunnat voivat sopia yhdessä avioliitosta, mutta perinteisesti mies valmistautui kosintaan kertomatta siitä kosittavalle. Tällöin mies osti usein vaatimattoman kultasormuksen jo ennen kosintaa valmiiksi. Mikäli nainen hyväksyi kosinnan, tästä kultasormuksesta tuli hänen kihlasormuksensa. Varsinainen hääsormus ostettiin myöhemmin tai perittiin vanhemmilta. Suomalaiseen perinteeseen on myös kuulunut niin sanottu "käden pyytäminen" vanhemmilta. Kosinta ei tällöin siis tapahtunut vain parin välillä vaan nuorukaisen tuli vahvistaa avioliitto myös tytön vanhemmilta. Sukujen merkitys oli ennen nykyistä suurempi avioliittoa solmittaessa.


title: Kosinta

text: Ennen kosinnat saattoivat tapahtua hyvinkin spontaanisti ja lyhyen tuntemisen jälkeen. Naimattomat nuoret miehet saattoivat kantaa sormusta povitaskussaan aivan varmuuden vuoksi tai kilpakosia kylän ainoita nuoria naisia. Länsimaissa naisella on ollut usein oikeus päättää hyväksyykö hän kosinnan vai ei. Aasian kulttuureissa sekä uskonnollisissa yhteisöissä järjestetyt avioliitot ovat tyypillisempiä ja kosinta tapahtuu lähes poikkeuksetta vanhempien kesken.


title: Kosinta

text: Klassisessa kosinnassa mies polvistuu naisen eteen toisen polven varaan ennen kuin esittää ratkaisevan kysymyksen.


title: Robin (iskelmälaulaja)

text: Esa Kari Simonen (s. 3. marraskuuta 1944), taiteilijanimeltään Robin, on suomalainen laulaja ja lauluntekijä. Robin oli suosituimmillaan 1960-luvulla. Hänen suosituimpia hittejään olivat ”Vuonna 2525”, ”Prinsessa”, ”Mua onnitelkaa” ja ”Simo sanoo sen”. Esa Simonen on sanoittanut ja säveltänyt lauluja salanimellä Ola Elo .


title: Robin (iskelmälaulaja)

text: Robin lopetti esiintyvänä laulajana vuonna 1970 valmistuttuaan voimistelunopettajaksi, mutta palasi myöhemmin esiintymislavoille. Hän on myös julkaissut lastenmusiikkia ja liikuntakasetteja sekä kiertänyt Suomea erilaisten show-esitysten vetäjänä.


title: Robin (iskelmälaulaja)

text: Lapsena Esa Simonen harrasti voimistelua ja voimistelusta tuli ammatti, kun hän valmistui voimistelunopettajaksi. Tätä työtä hän on tehnyt kuitenkin vain 10 vuotta elämästään, sillä rakkaus musiikkiin veti muusikon uralle.


title: Robin (iskelmälaulaja)

text: Ensi kerran Esa Simonen nähtiin julkisuudessa vuonna 1952 Olympia-elokuvassa, jossa hän esiintyi yhdessä Tapio Rautavaaran kanssa. 1965 Simonen otti osaa kitarabändien SM-kisohin Cary and The Teasersin solistina. He voittivat laulusolistien sarjan ja seurauksena Toivo Kärki kiinnitti Simosen Fazerille.


title: Robin (iskelmälaulaja)

text: Esa Simonen keikkaili uransa alussa tanssipaikoilla, mutta pääsi pian levyttämään kappaleen ”Tyttö”, joka oli käännösversio The Beatlesin kappaleesta ”Girl”. Simosen versio ei koskaan päässyt levytykseen, vaan laulu julkaistiin Kai Hyttisen versiona. Toivo Kärki uskoi Esaan ja lopulta Robin sai levytettäväkseen kappaleen ”Iltapäivän aurinko” (alun perin The Kinksin ”Sunny Afternoon”), joka nousi listoille.


title: Robin (iskelmälaulaja)

text: Vuonna 1969 Robin levytti kappaleen ”Prinsessa”, joka oli suomenkielinen versio Saksan euroviisukappaleesta ”Prima Ballerina”.


title: Robin (iskelmälaulaja)

text: Vuosina 1966–1970 Robin levytti useita hittejä, joista tunnetuimpia ovat ”Mua onnitelkaa” (”Congratulations”, Cliff Richardin alun perin esittämä Britannian edustuskappale vuoden 1968 Euroviisuissa), ”Ei se pelaa joka pelkää” ja Robinin tunnetuin kappale ”Vuonna 2525” (alun perin Zager and Evansin hitti ”In the Year 2525”).


title: Robin (iskelmälaulaja)

text: Robin teki myös kiertueita, joiden aikana hän hauskuutti yleisöä akrobaattitempuillaan kuten laulamalla yhdellä kädellä seisten. Vuonna 1968 Robin teki kiertueen ”Katso vielä kerran” yhdessä Katri Helenan ja Tapio Rautavaaran kanssa.


title: Robin (iskelmälaulaja)

text: Robin lopetti aktiivisen esiintymisen vuonna 1971 aloitettuaan työn voimistelunopettajana Lahdessa. 70-luvun alkupuolella hän toi Suomeen aerobicin ja "jytäjumppakasetit".


title: Robin (iskelmälaulaja)

text: 1980-luvulla Robin teki urheilushowta ja lapsille suunnatut Pupu Tupuna -show’t. Robin oli myös mukana pelastamassa missikisoja takaisin televisioon ja kehitti ensimmäisenä nauhan päälle esiintyvän ”yhden miehen ravintola-shown”.


title: Robin (iskelmälaulaja)

text: Robin esiintyi yli 200 miljoonalle kuulijalle voimistelun EM-kilpailuissa vuonna 1985 ja esitti tuolloin oman sävellyksensä ”Fly Fly Butterfly”.


title: Robin (iskelmälaulaja)

text:
Robinin kerrotaan lanseeranneen karaokevillityksen Suomeen. Samalla hän julkaisi tasaisesti omia levyjään. Vuonna 2001 Robin vietti 35-vuotisjuhlavuottaan kiertämällä tanssiyhtye Robbarien kanssa Suomea ja Ruotsia otsikolla ”35 vuotta tanssia ja henkistä hierontaa”.
Syksyllä Robin joutui jäämään sairauseläkkeelle, syynä pitkäaikaiset selkävaivat, jotka aiheutuivat selkänikaman murtumisesta. Robin jäi työkyvyttömyyseläkkeelle, mutta jatkoi levyttämistä levyttäen mm. kappaleen ”Don Quijote”.


title: R-2 (ohjus)

text: R-2 eli länsimaisittain SS-2 Sibling oli käytännössä pidennetty R-1. R-1 taas oli hieman muunneltu saksalainen V-2. R-2 käytti edeltäjiensä mukaan nestehappea hapettimena ja alkoholi/vesi-seosta polttoaineenaan.


title: R-2 (ohjus)

text: Ohjukseen tehtyjä parannuksia olivat muun muassa irrotettava paluukärki ja kantavat polttoainesäiliöt. R-1:ssä oli ollut kantava runko joka lisäsi raketin painoa.


title: R-2 (ohjus)

text:
Kantomatka oli 550 km, taistelukärki 1500 kg. Taistelukärki saattoi olla radiologinen, ts radioaktiivisesti saastuttavaa nestettä sisältävä.
Ohjuksen pituus 17.65 m, leveys 1,65 m. Lähtöpaino 20 416 kg. Moottorin tyyppi RD-101. Vettä alkoholipolttoaineessa enää 8% V-2:n 15%:een verrattuna, ja alkoholi oli nyt metanolia.


title: R-2 (ohjus)

text: Tämä ohjus oli hyvin epätarkka. Ohjuksen tarkkuus oli pituussuunnassa 8 km, leveyssuunnassa 4 km. R-2 oli yhtä tarkka kuin R-1, vaikka sen kantomatka oli tätä kaksi kertaa pidempi. Tämä johtui radio-ohjauksesta.


title: R-2 (ohjus)

text: Ohjus vaati kaksi kuorma-autoa ja kuuden tunnin lähtövalmistelut. Tämän jälkeen ohjus oli laukaistava 24 tunnin sisään, muuten se meni pilalle.


title: R-2 (ohjus)

text: Aloite "pidennetyn V-2:n" eli R-2:n kehittämiseen tuli silloin Itä-Saksassa olleelta Sergei Korolevilta vuonna 1946. Kehitystyön tekivät pääosin venäläiset 1947-1948 käyttäen suurelta osin hyväksi saksalaisten sodanaikaisia ideoita. R-2 voitti saksalaisten G-1-ehdotuksen.


title: R-2 (ohjus)

text: Ensi koelento tehtiin 1949 Kapustin Jarista. Ohjuksia alettiin asentaa vuoden 1951 lopussa, mutta laajoissa määrin vasta 1953. R-2 oli viimeinen venäläinen ohjus, joka pohjautui suoraan saksalaiseen suunnitteluun.


title: R-2 (ohjus)

text: Raketista kehitettiin 1949 tutkimusversio R-2E, jolla kokeiltiin irrotettava taistelukärkeä. R-2A oli luotainrakettiversio, jolla laukaistiin muun muassa tieteellisiä laitteita ja koe-eläimiä ilmakehän yläosiin, kun haluttiin tutkia avaruuden vaikutuksia eläviin olentoihin tulevia avaruuslentoja varten.


title: R-2 (ohjus)

text: Kehitys vei R-2:sta eteenpäin venäläisin voimin kohti Scud-ohjuksia ja SS-3 Shyster-ohjusta. Vuosina 1957-1961 raketin tekniikkaa vietiin Kiinaan sikäläisen rakettitekniikan pohjaksi.


title: R-14 Tšusovaja

text: R-14 Tšusovaja (tunnettu myös NATO-koodilla SS-5 Skean ja GRAU-tunnuksella 8K65) oli Neuvostoliiton kylmän sodan aikainen ohjus. Ohjuksen kehittely alkoi 1958, ja sitä alettiin sijoittaa 1962. Ohjus kantoi 3 200–3 700 kilometriä, jopa 4 500 kilometriä kevyemmällä kärjellä. Sen tarkkuus oli 900–1 900 metriä, mikä saavutettiin inertiaohjauksella.


title: R-14 Tšusovaja

text: Ohjuksesta kehitettiin Kosmos-kantoraketit.


title: Vila-real

text:
Vila-real () on kaupunki Espanjan itäosassa Valencian itsehallintoalueella, Castellónin maakunnassa, 7 kilometriä maakunnan pääkaupungista Castellon de la Planasta etelään. Vila-real on maakunnan toiseksi suurin kaupunki, ja vuonna 2015 kaupungissa laskettiin olevan 50 580 asukasta.
Nimi on valenciaa ja tarkoittaa kuninkaan kaupunkia. Kaupungin talous perustui aikaisemmin appelsiineihin, nykyisin kaakelit ovat kaupungin suurin työllistäjä. Kaupungin jalkapallojoukkue on Villarreal CF.


title: Elitisti

text: Elitisti on elokuussa 2003 perustettu, marginaalielokuviin ja -elokuvakulttuuriin keskittynyt verkkojulkaisu, joka käsittelee kultti-, roska- ja taide-elokuvia. Elitistin päätoimittajana toimii Jetro Suni.


title: Elitisti

text: Hohto-Foorumin (lopettanut toimintansa) aktiivikäyttäjät ja elokuvaharrastajat aloittivat Elitistin. "Gorehound"-lehden lopetettua toimintansa Suomessa ei ollut enää genre-elokuviin keskittynyttä lehteä, joten Elitisti perustettiin paikkaamaan Gorehoundin jättämää aukkoa. Gorehoundin toimittajista Elitistissä on vain pari henkilöä, joten kyseessä ei ole ensiksi mainitun nettiversio.


title: Elitisti

text: Nykyään Elitistissä arvostellaan kultti-, roska- ja taide-elokuvien lisäksi lähes kaikkiin elokuvagenreihin luokiteltavia elokuvia. Arvostelujen ja artikkelien lisäksi sivusto sisältää Suomessa julkaistujen vanhojen videokasettien kansitaidetta ja takakansitekstejä kokoavan FIx-Gallerian sekä keskustelupalstan.


title: Bostoninterrieri

text: Bostoninterrieri on Yhdysvalloista kotoisin oleva pienikokoinen koirarotu. Se kuuluu FCI:n ryhmään nro 9 eli seura- ja kääpiökoiraryhmään. Se on ollut Massachusettsin virallinen osavaltiokoira vuodesta 1979 lähtien. Suomessa rodun suosio on kasvussa: vuonna 2015 rekisteröitiin 265 pentua, kun 10 vuotta aiemmin rekisteröintejä oli 73.


title: Bostoninterrieri

text: Bostoninterrieri on luonteeltaan vilkas ja ystävällinen koira, joten se sopii hyvin seurakoiraksi, mutta myös itsepäisyyttä löytyy tarpeen tullen. Se on hyvin päättäväinen ja toimelias koira, joten se tarvitsee toimintaa ja virikkeitä elämäänsä. Bostoninterrieri on hyvä oppimaan ja se soveltuu tokoon ja agilityyn. Eniten sitä tavataan koiranäyttelyissä.


title: Bostoninterrieri

text: Bostoninterrieri innostuu helposti, se on aina valmis leikkiin ja lenkille. Sen turkista puuttuu kuitenkin alusvilla, eli iho kylmettyy helposti pakkasessa tai räntäsateessa, joten se tarvitsee kylmällä haalarin. Helteellä on huomioitava perinnöllinen ylikuumenemisen vaara.


title: Bostoninterrieri

text: Bostoninterrieri on valpas vahti, eli sillä on tapana hälyttää havaitessaan vieraiden liikettä. Vahtiminen ei kuitenkaan ole aggressiivista. Rodulla ei esiinny metsästysvaistoa.


title: Bostoninterrieri

text: Bostoninterrierillä esiintyy Suomessa polvilumpion sijoiltaanmenoa eli patellaluksaatiota, harmaakaihia, nuoruusiän (1-6-vuotiaana alkavaa) kaihia, hengitysvaikeuksia, reisiluun pään kuoliota eli legg perthesiä, kivesvikaa, kuuroutta, allergioita, sydämen toimintahäiriöitä, virtsakiviä, epilepsiaa, punasolujen kiihtyneestä hajoamisesta johtuvaa eli hemolyyttistä anemiaa, vilkkuluomen pullahtamista eli kirsikkasilmiä, lisämunuaisen kuorikerroksen liikatoimintaa eli cushingin oireyhtymää, kitalakihalkioita, selkäydinnesteen kierron häiriötä eli syringomyeliaa ja satunnaisesti napatyrää. Silmäsairaudet ovat melko yleisiä, sillä 23 %:lla tutkituista koirista oli sairaat silmät. Sairauksien yleisyyttä ei voida kuitenkaan luotettavasti määritellä, koska tutkittuja koiria on toistaiseksi vähän.


title: Bostoninterrieri

text: Osa bostoninterrierin sairauksista on yhteydessä rodulle jalostettuun ulkomuotoon. Bostoninterrierille on jalostettu brakykefaalinen oireyhtymä eli lyhyt kuono ja kallo, mikä aiheuttaa myös suurentunutta perinnöllistä alttiutta hengitysteiden ongelmiin: ahtaisiin, viivamaisiin sieraimiin, nieluun työntyvään pehmeään, pitkään ja paksuun kitalakeen, kurkunpään ja nielun alueen kasvaimiin, ahtaaseen henkitorveen ja nenäonteloon. Lyhytkuonoisuus aiheuttaa myös heikentynyttä kykyä säädellä kehon lämpötilaa, joka taas voi näkyä huonona rasituksen sietona kuumalla säällä tai kehon ylilämpenemisenä. Vuoden 2009–2010 kyselyn mukaan kaksi kolmasosaa Suomen bostoninterriereistä kuorsasi, kolmasosa oli kärsinyt satunnaisista hengitysvaikeuksista ja noin kuudesosalla oli jatkuvasti rohiseva hengitys.


title: Bostoninterrieri

text: Syringomyelia johtuu chiari-epämuodostumasta eli siitä, että jalostuksella aiheutetun ahtaan kallon takia aivot eivät enää mahdu kalloon, vaan työntyvät kivuliaasti selkäydinkanavaan. Rodulle jalostettu korkkiruuvihäntä taas altistaa selkärangan nikamien epämuodostumille. Pahimmillaan epämuodostuneet nikamat painavat selkäydintä aiheuttaen kipuja. Hännän epämuodostumat saattavat aiheuttaa hännän virheasennon, joka johtaa ulostamisvaikeuksiin tai ihovaurioihin. Kitalakihalkio on yleisin lyhytkuonoisilla roduilla. Polvilumpion sijoiltaanmeno on yleensä perinnöllinen rakenne, joka on yleinen kääpiökoirilla. 13 % tutkituista bostoninterriereistä oli sijoiltaan menevät polvet. Suuriksi ja ulkoneviksi jalostetut silmät ovat alttiina kolhuille.


title: Bostoninterrieri

text: Rodulta on löydetty DVL2-geenin mutaatio, joka liittyy sen ja kahden muun lyhytkallorodun (englanninbulldoggi, ranskanbulldoggi) kallon, rintakehän, kaulan sekä selkärangan luuston epämuodostumiin. Poikkeavuuksia on myös hampaistossa. Mutaatio on samantapainen kuin ihmisillä esiintyvä harvinainen Robinowin oireyhtymään, jossa ihmisellä on samalaisia ulkoisia poikkeavuuksia kuin tutkituilla koirarodulla. Englannin- ja ranskan bulldoggeilla ei ole normaalia geeniä ollenkaan, bostoninterrierreillä kuudella prosentilla. Risteyttämällä ongelma ratkeaisi, koska ulkomuoto tulee vain homotsygootilla. Muiden lyhytkallorotujen ulkomuoto johtuu eri tekijöistä.


title: Bostoninterrieri

text: Pentutietolomakkeiden perusteella 20 bostoninterrieripentueesta noin 75−85 % syntyi Suomessa keisarinleikkauksella vuosina 2010−2011. Syinä olivat pentujen suuri koko, ahdas synnytyskanava sekä kohdun supistusten puuttuminen. Rodulle jalostettu suurehko pyöreä pää vaikeuttaa pienillä nartuilla pennun etenemistä synnytyskanavassa. Vuonna 2010 julkaistussa brittitutkimuksessa (52 pentuetta) yli 90 % syntyi keisarinleikkauksella.


title: Bostoninterrieri

text: Bostoninterrieri on tiivisrakenteinen, sopusuhtainen, lyhytkalloinen, -karvainen ja -häntäinen koira. Bostoninterrierin häntä on luonnostaan töpö tai puuttuu kokonaan. Rodun korvat saatetaan typistää kotimaassa Yhdysvalloissa, mutta Suomessa typistäminen on kiellettyä. Pyöreähköt ja hieman ulkonevat silmät sijaitsevat kaukana toisistaan. Ilme osoittaa rotumääritelmän mukaan älykkyyttä ja ystävällisyyttä.


title: Bostoninterrieri

text: Väriltään bostoninterrieri on juovikas, musta tai "seal" (musta, joka vivahtaa punaruskeaan kirkkaassa valossa). Kaikissa värityksissä edellytetään valkoisia merkkejä kuonon ympärillä, läsimerkkinä silmien välissä ja rinnassa. Ihanteena on silmien välistä symmetrisenä pään yli kulkeva läsi, valkoisen rinnan lisäksi valkoinen kaulus, kokonaan tai osittain valkoiset eturaajat ja kintereen alapuolelta valkoiset takaraajat. FCI:n rotumääritelmä ohjaa asettamaan näyttelyssä muutoin aivan samantasoisten koirien välillä juovikkaan yksilön etusijalle juovattomaan nähden. Värityksen suhteen hylkääviksi virheiksi lasketaan vaadittavien valkoisten merkkien puuttuminen, turkin harmaa tai maksanruskea väri, kirsun lihanvärisyys ja kokonaan tai osittain siniset silmät.


title: Bostoninterrieri

text: Karvapeite on lyhyt, sileä, kiiltävä ja hienolaatuinen. Karvapeite on helppohoitoinen sen lyhyyden takia eikä siitä lähde juuri ollenkaan karvaa. Päivittäinen harjaaminen ja pyyhkiminen säämiskällä riittää. Painon on pysyttävä alle 11,2 kilogrammassa.


title: Bostoninterrieri

text: Bostoninterrieri sekoitetaan usein ranskanbulldoggiin huomattavan samannäköisyyden vuoksi.


title: Bostoninterrieri

text: Bostoninterrieri oli ensimmäinen puhdasrotuinen Yhdysvalloissa jalostettu koira, ja sen "syntyvuotena" pidetään vuotta 1869. Vaikka sen alkuperämaa onkin Yhdysvallat, sen juuret ovat alun perin Englannissa. Koiratappelut olivat muodissa Englannissa 1800-luvulla. Tätä varten haluttiin saada niihin sopivia koiria. Kokeiltiin monia eri risteytyksiä, joissa yhtenä osana oli bulldoggi. Sen ja nyttemmin jo hävinneen old english terrier -rodun risteytys osoittautui 1800-luvun alussa onnistuneeksi, ja siitä saivat alkunsa bostoninterrierin esi-isät. Koiratappeluiden suosio kasvoi myös Yhdysvalloissa, varsinkin Bostonissa ja sen ympäristössä. Vuonna 1865 Yhdysvaltoihin vietiin edellä kuvattuja risteytyksiä, joista bostoninterrieri sai alkunsa. Esivanhemmissa on myös ranskanbulldoggia ja bokseria.


title: Somewhere Far Beyond

text: Somewhere Far Beyond on Blind Guardianin neljäs pitkäsoitto. Levy saa yleensä paljon ääniä, kun kiistellään parhaasta Guardian-levystä. Yhtye siirtyi tällä levyllä jälleen power metallisempaan suuntaan, joskin speed metallin piirteitäkin levyltä voidaan vielä löytää. Kahdessa kappaleessa soi tällä levyllä säkkipillikin, mikä vahvistaa Blind Guardianin mainetta hieman folkahtavana yhtyeenä. Näitä folk-elementtejä tulee esiintymään seuraavilla albumeilla yhä enemmän.


title: Somewhere Far Beyond

text: Levyn yksi tärkeimmistä ja vaikuttavimmista kappaleista on akustinen kitaraballadi Bard's Song: In the Forest. Bändin keikoilla mikään muu kappale ei saa yleisöä samanlaiseen laulukuoroon kuin juuri Bard's Song, ja se lauletaankin yleensä nuotilleen oikein.


title: RT-21M Pioneer

text: RT-21M Pioneer eli SS-20 Saber/Sabre oli Neuvostoliiton keskipitkän matkan ohjus (IRBM) kylmän sodan aikoina 1976–1988. Se oli eräs 1980-luvun ns. euro-ohjuksista, jotka hävitettiin 1987 keskimatkan ohjukset kieltävän sopimuksen mukaan 1991 liikkuvine laukaisualustoineen.


title: RT-21M Pioneer

text: Tämä ohjus lienee ollut tuon ajan kehittyneimpiä ja oli varsin tehokas ohjusase ja käyttökelpoinen pelote. Se oli kaksivaiheinen, kiinteäpolttoaineinen ja lasikuiturakenteinen. Ohjus voitiin suhteellisen nopeasti laukaista mistä tahansa, sillä se kulki liikuteltavalla laukaisualustalla. (MAZ-547A/MAZ-7916) Se oli tarkoitettu uhkaamaan nimenomaan Eurooppaa. Ohjuksen kantama oli 600–5 000 kilometriä. Yhdysvaltain vastaveto RT-12M-ohjusten (SS-20) uhalle olivat BGM-109 Tomahawk ja Pershing II-ohjukset.


title: RT-21M Pioneer

text: Ohjuksen venäläiset GRAU-indeksit olivat 15Zh45, 15Zh45UTTKh ja 15Zh53 ja kansainvälinen tunniste RSD-10. Alussa ohjuksessa oli yksi 1,6 megatonnin kärki, myöhemmin 1–2 pienempää kärkeä ja 1980 3 MIRV-kärkeä. Tarkkuus oli alussa 550 metriä, myöhemmin 450 metriä.


title: RT-21M Pioneer

text: Ohjus perustui SS-16 Sinner-ohjuksen alempiin vaiheisiin. Ohjus kantoi 600–5 000 kilometriä, myöhemmät mahdollisesti jopa 7 500 kilometriä.


title: RT-21M Pioneer

text: Ohjus korvasi aikaisemmat SS-4 Sandal ja SS-5 Skean-ohjukset. Ohjuksen kehittely alkoi 1966, ensilento 1974 ja ohjusta alettiin sijoittaa paikoilleen 1976. Tämä ohjus on myöhempien ohjusten kehittelyn pohja.


title: RT-21M Pioneer

text: RSD-10 on RT-12M:n eli SS-20:n kansainvälinen tunnus.


title: Tomahawk (täsmennyssivu)

text: Tomahawk voi tarkoittaa muun muassa seuraavia:


title: Nicanor Duarte Frutos

text: Óscar Nicanor Duarte Frutos (s. 11. lokakuuta 1956) oli Paraguayn presidentti vuosina 2003–2008. Coronel Oviedossa syntynyt Duarte kasvoi Alfredo Stroessnerin diktatuurin aikana ja liittyi jo 14-vuotiaana vuonna 1971 vanhempiensa vaikutuksesta Colorado-puolueeseen, joka oli ainoa sallittu vuoteen 1963.


title: Nicanor Duarte Frutos

text: Duarte on väitellyt oikeustieteen tohtoriksi 1989. Hän opiskeli Universidad Nacional de Asunciónissa ja Universidad Católica de Asunciónissa. Hän on työskennellyt toimittajana "Última Horassa" 1981–1991 ja opettanut sosiologiaa ja etiikkaa Universidad Nacional de Asunciónissa. Hän oli opetusministerinä Juan Carlos Wasmosyn (1993–1998) ja Luis Ángel González Macchin (1999-2003) hallituksissa. Helmikuussa 1997 hän erosi hallituksesta erimielisyyksien vuoksi ja liittyi Movimiento de Reconciliación Coloradaan.


title: Nicanor Duarte Frutos

text: Tammikuussa 2001 Duarte oli ANR-PC:n ehdokkaana puheenjohtajaksi vuosiksi 2001–2004. Huhtikuun 27. 2003 vaaleissa hän sai 37,1 % äänistä ja valittiin kaudelle 2003–2008 yhdentenätoista perättäisenä ANR-PC:n presidenttinä. Hän on myös ensimmäinen joka ei ole katolilainen. Hänen varapresidenttinään on Luis Alberto Castiglioni. Duarte on ajanut edeltäjiään vasemmistolaisempaa politiikkaa. Virkaanastujaisissaan hän puhui uusliberalismia vastaan ja on vastustanut ALCAa.


title: Nicanor Duarte Frutos

text: Tammikuussa 2004 lehdet raportoivat salajuonesta murhata Duarte. 8. maaliskuuta 2006 korkein oikeus antoi päätöksen jonka mukaan Duarte sai olla samaan aikaan presidentti ja puoluejohtaja, mitä kongressiedustajat pitivät perustuslain vastaisena.


title: Nicanor Duarte Frutos

text:
Duarte väitti joutuneensa attentaatin kohteeksi myös helmikuussa 2008 vieraillessaan asevoimien päämajassa, jossa hän sai juotavakseen lasin vettä, joka sisälsi suolahappoa.
Ainoan sallitun viisivuotisen kautensa lopulla Duarte asettui ehdolle huhtikuun 2008 vaaleihin ja ilmoitti eroavansa presidentinvirasta ryhtyäkseen senaattoriksi.
Hänen seuraajakseen presidentiksi valittiin vasemmistolainen entinen piispa Fernando Lugo.
Duarte jätti kesäkuun 2008 lopulla, kaksi kuukautta ennen virkakautensa loppua, eronanomuksensa kongressin puhemiehelle ryhtyäkseen 1. heinäkuuta senaattoriksi.
Parlamentti kutsuttiin kokoon keskustelemaan anomuksen hyväksymisestä. Jos Duarte olisi saanut eron, hän olisi seurannut presidenttinä varapresidentti Francisco Oviedo, mutta parlamentin torjuessa eronpyynnön Duartesta tulee kautensa jälkeen äänioikeudeton elinikäinen senaattori. Opposition mukaan Duarte yritti päästä syytesuojaan korruptiosyytteiltä ryhtymällä senaattoriksi.


title: Pathé Baby

text: Pathé Baby on käsikäyttöinen elokuvaprojektori, jonka esitteli ranskalainen Pathé vuonna 1922. Se käytti ä ja oli tarkoitettu kotikäyttöön. Vuonna 1923 ilmestyi Pathé Baby Camera, joka oli veivattava filmikamera. Myöhemmin Pathé julkaisi projektoristaan moottorikäyttöisen version ja kameran, joka toimi vieterillä. Pathé Baby laitteet toistivat ja kuvasivat 16 kuvaa sekunnissa, käsikäyttöisissä laitteissa tämä oli tietenkin riippuvainen projektorin käyttäjän veivinpyörittämisnopeudesta.


title: Pathé Baby

text: Pathé Baby tuotelinjaa valmistettiin vuosina 1922–1935. Se oli aikoinaan hyvin suosittu kotielokuvalaite, ja 9,5 mm:n filmille julkaistuja elokuvia oli lukuisia. Projektori käytti pientä filmikelaa, johon mahtui 30 jalkaa (~9,14 metriä) filmiä. Filmin säästämiseksi projektorissa oli mekanismi, joka luki filmin laitaan leikattuja syvennyksiä. Syvennyksen kohdalla projektori pysäytti filmin paikoilleen hetkeksi, näin esimerkiksi elokuvien otsikot ja välitekstit voitiin esittää yhdellä filmiruudulla.


Yhdistynyt kansallinen tasavaltalaispuolue (esp. "Asociación Nacional Republicana", "Partido Colorado") (ANR-PC) on vuonna 1887 perustettu konservatiivipuolue, joka hallitsi Paraguayta yhtämittaisesti tammikuuhun 1947 saakka ja oli vuosina 1947–1962 ainut sallittu. Colorado-puolue oli myös Alfredo Stroessnerin vuosien 1954–1989 diktatuurin toinen tukipilari, toisen ollessa asevoimat.


title: Yhdistynyt kansallinen tasavaltalaispuolue

text: Puolueen perusti 11. syyskuuta 1887 kenraali Bernardino Caballero nimellä "Partido Nacional Republicano". Puolueen yhtämittaisen valtakauden keskeytti presidentti Higinio Morínigon maastapako sisällissodan vuoksi.


text: 27. huhtikuuta 2003 vaaleissa Colorado-puolue sai 35,3 % äänistä ja 37 paikkaa 80 paikkaiseen parlamenttiin ja 16 senaatin 45 paikasta. Sen ehdokas Nicanor Duarte Frutos voitti presidentinvaalit ja valittiin maan presidentiksi.


title: Celestine Babayaro

text: Celestine Babayaro (s. 29. elokuuta 1978 Kaduna, Nigeria) on nigerialainen jalkapalloilija, joka on tällä hetkellä ilman seuraa.


title: Celestine Babayaro

text: Babayaro pelasi juniorivuotensa Plateau Unitedissa, josta siirtyi vuonna 1994 Belgian pääsarjaan RSC Anderlechtiin. Huhtikuussa 1997 75:n Anderlecht ottelun jälkeen Englannin Valioliiga -joukkue Chelsea osti 175-senttiä pitkän nuorukaisen 2,25 miljoonalla punnalla. Chelseassa ollessaan Babayaro oli mukana auttamassa joukkueen Valioliigan mestaruuteen kaudella 2005/06, FA Cup mestaruuteen (2000) ja FA Community Shieldin voittoon (2000). Vúonna 2005 Babayaro siirtyi Newcastlen riveihin. Loppuvuodesta 2007 hän purki seuran kanssa yhteisymmärryksessä sopimuksen loukkaantumisten takia.


title: Celestine Babayaro

text: Tammikuussa 2008 Babayaro solmi sopimuksen MLS-seura Los Angeles Galaxyn kanssa. Kaksikuukautta myöhemmin hänet yllättäen erotettiin joukkueesta ja on ollut siitä asti ilman seuraa.


title: Celestine Babayaro

text: Babayaro on edustanut Nigerian maajoukkuetta 35 kertaa ja on tehnyt pelaamissaan otteluissa 2 maalia. Babayaro on edustanut maataan vuoden 2002 MM-kisoissa ja Afrikan mestaruuskisoissa 2004. Hän oli myös voittamassa olympiakultaa Nigerian joukkueessa vuoden 1996 kesäolympialaisissa.


title: RT-21 Temp 2S

text: RT-21 Temp 2S (tunnettu myös lännessä nimellä SS-16 Sinner) oli Neuvostoliiton kehittämä mannertenvälinen ohjus, jonka kehittely oli pohjana lyhyemmän kantaman SS-20-ohjuksen kehittelyyn. Tarkoitus oli kehittää liikuteltava kiinteäpolttoaineinen, kolmivaiheinen mannertenvälinen ohjus.


title: RT-21 Temp 2S

text: Ohjuksen kehittely alkoi 1969, ja ensimmäiset koelennot tehtiin 1972. Viimeinen koelento 1976 päättyi epäonnistumiseen, eikä ohjusta liitetty virallisesti Neuvostoliiton ohjuspelotteeseen. Monia ohjuksia kuitenkin rakennettiin ja läntisten lähteiden mukaan joitain kymmeniä sijoitettiin laukaisuvalmiiksi Plesetskiin.


title: RT-21 Temp 2S

text:
Ohjus tuli valmiiksi 1980-luvun puolivälissä, mutta silloin ohjelma peruutettiin kansainvälisten sopimusten takia. Ohjuksen kantomatka oli 10 500 km, ja siinä oli 940 kg:n painoinen 0,65–1,5 megatonnin taistelukärki. Ohjuksen tarkkuus
CEP oli 450–1 640 metriä venäläisten lähteiden mukaan, eli nykyajan mittapuun mukaan se ei ollut kovin tarkka, mutta läntiset lähteet sanovat tarkkuudeksi 360–480 metriä.


title: Tarija

text: Tarija eli San Bernardo de Tarija on kaupunki Tarijan departementissa, Etelä-Boliviassa. Sen asukasluku on 194 300 (2010).


title: Tarija

text: Kaupunki perustettiin 4. kesäkuuta 1574 nimellä Villa de San Bernardo de la Frontera de Tarixa. Se on nimetty Francisco de Tarijan mukaan. Ilmasto ja maaperä ovat sopivat viinin viljelyyn.


title: Tarija

text: Siirtomaatyylinen Catedral Metropolitana valmistui 1810.


title: Tiikerihai (sarjakuvahahmo)

text: Tiikerihai on Marvel-kustantamon luoma superroisto. Hahmon loivat Roy Thomas ja John Buscema. Tiikerihain ensiesiintyminen tapahtui "Sub-Mariner"-lehden numerossa 5 (joulukuu, 1968). Tiikerihai on pääasiallisesti Namorin vihollinen.


title: Tiikerihai (sarjakuvahahmo)

text: Todd Arliss oli alkujaan menestyvä amerikkalainen uimari, jota odotti rahakas tulevaisuus kilpauimarina. Arliss joutui kuitenkin pelastamaan hukkuvaa miestä, jonka aikana hän loukkasi selkänsä ja kätensä pahoin. Vaikka Arliss pystyikin kävelemään, lääkärien mukaan hänen uimarinuransa oli ohitse. Epätoivoinen Arliss etsi siskonsa Diane Arlissin vastaväitteistä huolimatta käsiinsä hullun tiedemiehen tohtori Dorcasin, joka Pohjois-Atlantilla sijaitsevassa laboratoriossaan aloitti Arlissin parantamisen.


title: Tiikerihai (sarjakuvahahmo)

text: Dorcas oli kehittänyt menetelmän, jonka avulla toisen olennon geneettisiä piirteitä sai siirrettyä toiseen elävään olentoon. Käyttämällä Prinssi Namorin atlantislaisia (Homo mermanus) ja tiikerihain DNA:ta, Dorcas loi Arlissista säälimättömän tappajan. Dorcas aikoi käyttää muuttunutta Tiikerihaita omien tarkoitusperiensä ajamiseen, mutta Tiikerihai valloittikin koko Atlantiksen ja hallitsi sitä lyhyen aikaa. Namor kuitenkin sai lopulta valtaistuimensa takaisin.


title: Tiikerihai (sarjakuvahahmo)

text: Tiikerihai on lukuisia kertoja ottanut yhteen Namorin kanssa. Hän on myös taistellut tappajavalasmaisen Orkan kanssa. Tiikerihai on muiden rikostensa lisäksi syyllistynyt myös Namorin ihmisisän, Leonard McKenzien surmaamiseen.


title: Tiikerihai (sarjakuvahahmo)

text: Tämän jälkeen Tiikerihain oli paettava Namorin raivoa Ontario-järvelle. Myöhemmin, kuullessaan Namorin kärsivän muistinmenetyksestä hän uskalsi jälleen palata valtameriin. Ironista kyllä, Tiikerihain sisko oli tällä välin nainut tunnetun valtameritutkijan, tohtori Walter Newellin, joka tunnetaan paremmin nimellä Piikkirausku.


title: Tiikerihai (sarjakuvahahmo)

text: Tiikerihai näytti jokin aikaa sitten luopuneen rikollisesta elämästään tavatessaan merenalaiseen vaeltajakansaan kuuluvan naisen. Tiikerihai kuitenkin palasi raivoavaan ja rikolliseen elämään perheensä ja sukunsa tultua teurastetuiksi mystisten 'Kasvottomien vuoksi. Tämän jälkeen Tiikerihai on taistellut mm. Kostajia, Henry Pymiä ja Hämähäkkimiestä vastaan.


title: Tiikerihai (sarjakuvahahmo)

text: Tiikerihai mutatoitui myöhemmin yhä enemmän, jolloin hänen haiperimänsä on tullut yhä hallitsevammaksi. Nykyään Arliss on humanoidin olomuotoinen hai, jolla on terävähampaiset leukaperät ja harmaa iho. Vaikuttaa kuitenkin siltä, että muutos on väliaikainen.


title: Tiikerihai (sarjakuvahahmo)

text: Tiikerihai oli yksi useista superrikollisille tarkoitetusta Lautta-vankilasta paenneista. Uudet Soturit ovat kuitenkin vanginneet hänet.